
I.

Jeg har været der engang ved det dybe Vand i Skoven mellem Bjergene paa
Grændsen af Sydbayern og Tyrol. Ammersøen troer jeg er Navnet paa det
stille Vand, som ligger kulsort i Skyggen og skinner græsgrønt i Solen.
Alle de Kildevæld, der som muntre Gedekid lioppe ned ad Fjeldsiden
mellem Klippeblokkene, blive tavse, naar de nærme sig det sortgrønne
Dyb; lydløst og ængsteligt glide de tøvende ud i Søen. Kommer de saa
ved den modsatte Bred til Syne

igjen som en sølvklar Bæk, skulde man tro, at Kildebølgerne, medens de
svømmede gjennem Søen, havde set noget Uhyggeligt nede paa dens Bund.
De skynde sig bort over Grus og Sten, og først et langt Stykke borte
fra Søen begynde de atter at risle og fortælle hinanden Historier, og
Rørsangeren, som har sin Rede i Sivene langs Bækken, lytter dertil og
digter Eventyr deraf.

Der boede engang i Landsbyen ved Skovens Udkant en ung Knøs, der med
Medesnor, Net og Ruse fortjente sig det daglige Brød. De smukke,
spraglede Foreller i Bækken stimlede sammen i Stimer om Maddingen, han
satte ud for dem, og naar han trak sit Garn gjennem Søens sortgrønne
Vand, sprællede der i Maskerne deraf nogle saa kæmpestore Gjedder og
Sudere, at han maatte bruge alle sine Kræfter for at hale Fangsten i
Land.

En Dag sad han ved Søbredden og kiggede efter Floddet paa sin Snøre. Da
syntes han, at det hviskede i Rørene:

. »Verden deroppe er ond og vred, men her hos mig er godt. Kom herned!«

Og i det Samme glimtede under Vandskorpen et dejligt Ansigt frem, saa
mildt og lysende, som han aldrig havde seet paa Jorden. Alligevel blev
han bange; han sprang op fra sin Plads og løb3

et Par Skridt tilbage. Strax efter raslede det i Busken bagved ham, og
da han saae sig omkring, fik han Øje paa en ung Pige, hans bedste
Veninde i Landsbyen. Hun smilede til ham med gode, trofaste Øjne.

»Gud til Hjælp!« ønskede hun ham venligt, og Fiskeren takkede smukt og
beskedent.

»Hør, Henrik,« sagde den unge Pige, »le ikke ad mig, men gjør mig en
Tjeneste, naar jeg beder Dig derom. Vælg Dig et andet Sted ved Søen, og
sid ikke her og fisk paa Skrænten under de tre gamle Pile. Folk siger,
at---«

»At Prindsessen med Aakanderne viser sig her,« fortsatte han, hvad hun
ikke turde udtale.

»Tys, for Guds Skyld, ti stille!« afbrød hun ham forskræmt. »Gjør
endelig det, som jeg bad Dig om. Det var dog Skade, om de engang fandt
din Hat svømmende paa Vandet.«

»Gertrud,« spurgte Fiskeren og bøjede sig tæt ned til hendes Øre,
»vilde det gjøre Dig meget ondt, om jeg blev borte i Søen?«

Pigebarnet vendte Hovedet lidt til Side:

»Ja, ondt skulde det gjøre mig, inderlig ondt; jeg holder af Dig som en
trofast Søster; det veed Du godt.«

»Som en Søster,« gjentog Henrik sagte. Saa tav de begge en Stund.4

Ude i Søen slog en Fisk; Floddet paa Snøren dukkede under, og Henrik
greb af gammel Vane fat om Medestangen.

»Lev vel!« sagde den unge Pige.

»Lev vel, Gertrud! Hvor skal Du forresten hen?«

»Til Smedien med Leen her. Nu begynder Høhøsten. Smeden skal gjøre Leen
i Stand.«

»Gaa bare!« sagde Henrik mut og vendte Ansigtet fra hende.

Gertrud sendte ham et bedrøvet Øjekast.

»Farvel!« bød hun ham endnu en Gang, men han lod med Villie, som om
lian ikke hørte det.

Stum og mørk stirrede han paa Floddet, der blev ved at løbe og dukke
under. Og da han med et Ryk havde kastet en stor Gjedde i Land, trak
han sin Tollekniv og skar Halsen over paa den med et Udtryk, som om han
jog Kniven i sin værste Fjende.

Længe blev Fiskeren siddende paa Skrænten under de tre gamle Piletræer.
Bjergspidserne hinsides Søen farvede sig røde, og Piletræerne strakte
deres Skygger langt ud over Vandspejlet. En Skade kom sidelænds
hoppende lien til ham, slog en Skoggerlatter op og sagde drillende:

>Soi't og hvid gjør ingen Strid, sort er Hans og Gertrud hvid. Gertrud
kyssed Hans, sin Smed, til hun selv blev sort derved.«5

Med et højt og langtrukkent Ha, ha—a—a! fløj Skaden ind i den skumrende
Skov. Ilde til Mode samlede Henrik sine Sager sammen og gik hjemad.

II.

En Maanedstid derefter sad Henrik igjen paa Skrænten under Piletræerne,
men han fiskede ikke. Med Hovedet støttet mod begge Hænder stirrede han
ned i det mørke Vand. Hans Kinder var blevne indfaldne. Som han sad der
i Døs og Drømme, glimtede atter den hvide, dejlige Jomfruskikkelse frem
dernede underVandskorpen. Hun vinkede ham til sig:

»Alt, hvad deroppe gjør ondt og er slemt, synker dybt til Bunds hos mig
og er glemt,«

sang det sagte hen over Søen, og den Ensomme lyttede dertil.

Da raslede det paany i Hængepilenes Grene, men denne Gang var det ikke
en ung rødkindet Pige, der stod bagved ham, tvertimod en gammel rynket,
tandløs Kone. Paa Armen bar hun en Kurv med Giftsvampe.

»Aa, er det Dig, Mo'er Brigitte?«

»Ja, saamænd er det mig, Sønneke, vist er det mig. Jeg hørte langt inde
i Skoven, hvor6

Du sad lier og sukkede, som Vinden sukker i en revnet Træstamme. Jeg
har ogsaa været i Kirken idag og hørt Præsten lyse til Bryllup for din
lyslokkede Flamme og for sorte Hans fra Smedien. Saa har jeg tillige
set Skjønjom-fruens Brudelinned og beundret det smukke, broderede
Sengeteppe med de to ildrøde Hjerter midt paa. —«

»Hold Dig i dit rynkede Skind, fordømte Kjælling!« —

»Saa sagte, Sønneke, godt Ord igjen! Det er ogsaa noget at tage sig til
Hjerte. Faaer Du ikke En, faar Du sagtens en Anden. Pigebørn er der
altfor mange af i Verden.« —

Henrik skyggede med Haanden over Øjnene og gjorde Tegn til Konen, at
hun skulde gaa. Men den Gamle gik ikke.

»Du er min Foraarsblomst og mit Hjerteblad, mit Kjælebarn og den
Eneste, jeg holder af i hele Verden,« talte den Gamle indsmigrende til
ham og klappede ham paa Skulderen. »Naar Andre gjorde Nar af den gamle
Kone, tog Du mig i Forsvar, og da jeg var syg i Efteraaret, bragte Du
mig hver Dag Fisk og Krebs, det Bedste, Du havde. Saa forærede Du mig
ogsaa det smukke, dyre Odderskind til en varm Hue til mit gigtsvage
Hoved. Dig skal jeg hjælpe,7

men heller ingen Anden. Dig skal jeg hjælpe, som om Du var min egen
Søn.« —

Det gav et Sæt i den unge Mand. Han sprang op:

»Moder Brigitte,« sagde lian med rystende

Stemme, »Folk siger, at--—«

»Ja, min Sønneke, Folk siger, at jeg er en Hex, saamænd siger de saa;
de siger, at jeg haien Salve, som jeg smører paa min Ildrager, til den
bliver levende, saa kan jeg sætte mig paa den og flyve op gjennem
Skorstenen med den lige til Bloksbjerg. Men det kan jeg rigtignok ikke;
hvad skulde det ogsaa hjælpe til? Der er ganske andre Ting, jeg kan,
som hjælper godt; og hvis Du vil, skal jeg nok prøve paa at give Dig en
Haandsrækning.«

»Kan Du brygge en Elskovsdrik til hende, Mo'er Brigitte?« spurgte
Henrik neppe hørligt.

»Nej, det lade vi hellere være; jeg veed noget Andet, som er meget
bedre, og gjør Du, som jeg siger, saa bliver hun aldrig hans Hustru, om
Præsten end viede dem aldrig saa mange Gange. Naar lian vil tage hende
0111 Halsen, skal hun vende sig fra ham, og naar hun strækker Armene ud
imod ham, skal lian støde hende tilbage. Det formaaer jeg, og den Kunst
skal jeg lære Dig. Naar hun forlader ham, eller lian forjager8

hende, ender det dog med, at hun tilfalder Dig.«

»Siig frem!« bad Henrik sagte, og Kjællingen hviskede ham i Øret:

»Kjøb i Kramboden en Hængelaas af Staal, og betal, hvad Kjøbmanden
forlanger; prut ikke med ham. Læg Laasen i Lommen og siig: I alle gode
Aanders Navn! Gaa saa paa Bryllupsdagen ind i Kirken og pas godt paa,
Sønneke, naar Præsten sætter dem Ringen paa Fingeren. I samme Øjeblik,
som han siger Amen, lukker Du rask Laasen til og hvisker: I alle onde
Aanders Navn! Saa kaster Du Hængelaasen i Søen her under Piletræerne,
og alt det Andet kommer af sig selv. Har Du forstaaet mig?« —

»Javel,« svarede Fiskeren, og det løb ham koldt ned ad Ryggen.

III.

Klokkerne klemtede lystigt fra Taarnet, og gjennem den g'othiske Buedør
stimlede festklædte Mennesker ind i Kirken. Den sorte Smedehans holder
Bryllup med Gertrud. Kjøn er hun, det skal Ingen kunne tage fra hende,
og hendes lysegule Haar glimrer i Solstraalerne fra Spidsbuevinduet,
meget stærkere end Brudekronen9

af Flittergiild og Glaskoraller. Nu sætter Cantoren sig paa
Orgelbænken; hans fede, glatragede Ansigt straaler af Henrykkelse i
Forventningen af Bryllupsgildet med den dejlige Hirsegrød, der efter
gammel Skik skal være saa stiv, at Skeen bliver staaende op deri.
Bedekøllen, der kommer oven paa Grøden, er ogsaa nok værd at tage med.
Han trækker i alle Registrene; Orgelet bruser i mægtige Toner gjennem
Rummet, og de smaa Basunengle oven over Prædikestolen puste Kinderne
endnu mere op end til daglig Brug. Saa bliver det stille. Præsten
begynder at tale til Brudeparret, der knæler for Alteret. Alle gamle
Koner i Kirken blive rørte derved og faa Lommetørklæderne frem.

Nu hentede en Chordreng den Sølvtallerken fra Alteret, hvorpaa
Vielsesringene laa. Bruden slog sine Øjne op, men sænkede dem strax
igjen, thi lænet til en af Pillerne stod Fiskeren Henrik. Han var bleg
som et Lig; den højre Haand holdt han i Lommen paa sin Vams, og hans
Læber bevægede sig sagte. Gertrud hørte ikke den brusende Fanfare fra
Orgelet, der fulgte efter Præstens Amen, hun hørte heller ikke
Lykønskningerne fra Slægtninge og Venner, der efter Vielseshandlingen
trængte sig sammen i Kreds omkring Brudeparret. Som en Søvngængerske10

traadte hun ved sin Brudgoms Side ud af Kirken.

Toget satle sig i Bevægelse til Brudens Hjem, hvor Vinduer og Døre vare
krandsede med Løv og Gavlen bar et Grantræ smykket med Baand og
Vimpler. Musikanterne styrkede sig med en Slurk til det forestaaende
strenge Arbejde; saa tog de fat, og viden omkring lød glade Toner ud i
Søndagens Stilhed.

Men der var En, der med hurtige Skridt skyndte sig hort fra Festen ind
i Skoven. I Hjertet bar han Sorg og Ve og gjemte i Haanden en tillukket
Hængelaas. Han rettede sine Fjed lien imod Søen. Dér sad han den hele
Dag paa Skrænten under Piletræerne tvivlraadig med den lukkede Laas i
sin Haand. De smaa graa Vipstjerter trippede om paa Sandet ved Bredden,
lagde Hovedet om paa Siden og kiggede nys-gjerrigt op til den blege,
tavse Mand. Fiske smuttede og vendte sig i Vandfladen, saa Siden af dem
blinkede i Solskinnet som Sølv, og blaagrønne Guldsmedde dandsede hen
over det glatte Spejl. Men han ændsede ikke de sorgløse Skabningers
Leg. Solen begyndte at synke ned mod Kammen af de blaa Bjerge, og
Skyggerne bleve lange, men stadigt sad Fiskeren ved Søen som i Døs.11

Da lød der paa Afstand Toner af Giger og Fløjter; stedse nærmere hørtes
den muntre Klang. Den stille Mand sprang op fra sin Plads og lyttede.
Nu fører Smeden sin Brud til sit Hus, og Gjæsteflokken følger Parret
hjem med fuld Musik.

Henrik bed sig i Læberne og vejede Hænge-laasen i Haanden. En Ugle fløj
forbi. »Kast den ud, u—u—ud!« skreg den. En blank Staal-gjenstand
susede gjennem Luften og plumpede ned i Dybet og forsvandt. Men Henrik
flygtede skrækslagen ind i Tykningen af Skoven.

*

IV.

Besværgelsen, som den Gamle havde lært Fiskeren, viste sig virksom. I
de Nygiftes Hus var i Stedet for Elskov og Lykke bitter Sorg og Lidelse
draget ind. Den Ene gik sky af Vejen for den Anden, men skiltes de blot
et Øjeblik, plagede tærende Længsel hver af dem begge. De kunde hverken
leve sammen eller undvære hinanden. En Regn af giftige Stænk var falden
paa deres Lykkeblomst; Elskovsrosen krympede sine fine, unge Blade men
maatte alligevel leve; den kunde ikke dø, hvor forkrøblet den end var.
Gertrud blev syg og bleg af Sorg, en stakkels12

Skygge af, hvad hun før havde været. Selv den kraftige Smed faldt af og
skæmmede sig. Ogsaa paa ham var det synligt, at han led. »De To maa et
ondt Øje have forhexet,« mente Konerne i Landsbyen, og" paa
Spindestuerne taltes hver Aften om, hvad Trolddom der kunde have gjort
dem saa ulykkelige.

Men heller ikke Fiskeren havde det godt. Han bestilte ingenting men
drev om i Mark og Skov paa de ensomste Steder saa langt som muligt fra
andre Mennesker. Mødte hans Bysbørn ham hist og her, sendte de ham et
medlidende Blik og. gjorde Tegn til hinanden ved at pege paa Panden. De
ansaa ham for at være sindsforvirret. Rigtig fra Forstanden var han dog
ikke, men Anger og Samvittighedsnag pinte ham uophørligt, og stadigt
stærkere, jo mere han forstod, hvor stor den Ulykke var, han havde
voldt.

Tilsidst kunde han ikke længer holde det ud. Han gik til den gamle
Brigitte, kastede sig ned for hendes Fødder og bønfaldt hende om at
løse Trolddommen igjen.

Hun lo med sin stygge Latter: »Du har et blødt Hjerte, Sønneke; det
faaer Du ingen Tak for mit Kjælebarn. Men siden det er Dig, der beder
om det, skal jeg gjøre det godt igjen. Find blot den Hængelaas, Du
lukkede for dem.13

Laasen lægger Du paa en Ambolt. 'I Guds Navn!' siger Du saa og knuser i
det samme den Laas med et Hammerslag. Saa kan Gertrud kysse sin Smed
igjen, siden Du ønsker det saa meget, min Engel!«

Henrik slog sig med den knyttede Haand for Panden og styrtede ud af
Døren.

»Led godt paa Bunden af Søen, saa finder Du nok den Hængelaas,« lo den
Gamle ondskabsfuldt efter ham.

»Led godt paa Bunden af Søen,« skurrede det ham bestandigt i Ørerne,
medens han uden selv at vide, hvorledes han skulde bære sig ad, i
Forvildelse atter tog Vejen til den Sø, som han siden hin skjæbnes
vangre Aften havde omgaaet paa lang Afstand.

Solen var gaaet ned. Et Vindpust krusede det grønligtsorte Vand, og
Skjæret af Maanen skjælvede paa den svagt bevægede Overflade. Paa en
Sten i Søbrynet sad en halvgjennem-sigtig Kvindeskikkelse i hvide
Klæder. Hendes Blik var mildt, hendes Haar var af Guld, og om Panden
bar hun en Aakandekrone.

Og liun talte eller sang halvt uhørligt, som Dønningen skvulper:

»Kom Du tilsidst, smukke Menneskebarn, uden Medestang eller Fiskegarn14

men med Hjertet tomt og Hænderne tomme! Hvor har jeg ventet Dig trofast
og tidt, ventet med Graad og dog haabet blidt, thi jeg vidste, Du
maatte komme.«

Hun slyngede sine Arme omkring hans Hals; hvide vare de og klamme som
Taage; og hendes Stemme lød forvirrende:

»Der er smukt hos mig, om Søstjerners Flor flyvende Guldfisk lege. Glem
de onde Mennesker oppe paa Jord; de gjor Dig Kinderne blege.«

Bøjende sig tæt ind til ham trak hun fra sit Bryst en Koralkjæde frem.
Ved den hang, blinkende som slebet Sølv, den lille Hængelaas af Staal,
lian havde kastet ud i Søen.

»Se, hvilket herligt Spænde jeg fandt; det skjæuked Du mig til et
Elskovspant.«

I Vildelse greb han efter Laasen og vilde rive den til sig med et Ryk,
men den gled bort mellem hans Fingre som rindende Vand. Og den hvide
Jomfru med de kølige Arme rystede sagte paa Hovedet og lo med sit milde
Smil: »Du er fæstet og lænket til mig alle Dage!«

»Giv mig den Ulykkesgjenstand tilbage!« bad Henrik i Fortvivlelse. »Giv
mig den og lad mig gaa for en Time eller to. Paa mig er Du sikker. Jeg
sværger Dig, at jeg nu inat skal vende til-15

bage og blive bos Dig for bestandig. Giv mig den Staallaas!«

Den maaneskinsbelyste Skikkelse stirrede paa ham. Saa bøjede hun
Hovedet:

»Nuvel, kan det gjøre Dig Sindet let, saa tag din Gave, men giv mig en
anden. Giv mig en Traad af det slyngede Net af Lokker, Du bærer om
Panden.«

Dermed rakte hun ham Staallaasen, og Fiskeren skar en Lok ud af sit
Haar og gav hende den. Hun lagde den ind paa sit Bryst og sagde:

»Nu holder jeg Dig ved dit fagre Haar, jeg hölder Dig, hvor Du i Verden
gaaer.«

Han følte, at han var i hendes Magt for evigt, men det skræmmede ham
ikke, glædede ham heller ikke. Hans Tanker vare andetsteds. Han saae
hende løsne sit regnbuefarvede Hovedslør, mærkede, at hun bandt ham det
om Halsen og hørte hende med bønlige Ord besværge ham ikke at kaste sig
ud i Søen, naar han vendte tilbage, uden at bære Sløret knyttet fast om
Liv, eller Skuldre. Ellers vilde han være fortabt:

»Om uden det Slor Du i Dybets Stromme styrter Dig ud for at stige ned,
da frelser Dig Intet, end ikke min omme, længselsfuldt ventende
Kjærlighed!«

Med kolde Arme men af et varmt og elskovs-fuldt Hjerte omfavnede
Dejligheden fra Dybet

ham og sank til Bunds. Dog inden Henrik var kommet mange Skridt bort
fra Søbredden, dykkede hun endnu en Gang op over Vandfladen og kaldte:

»Glem ikke, Skat, det frelsende Slør; min eneste Lykke døer, om Du
døer!«

Men han ændsede hende ikke, han ilede bort med sit Bytte, den uventet
gjenfundne Staallaas.

V.

Ved Essen i sin Smedie sad den unge Mester og stirrede sorgfuld og
aandsfraværende ind i de ulmende Gløder. Da knirkede Døren, og Henrik
traadte ind. Med fjendtlige Blikke modtog Smeden den sildige Gjæst og
spurgte barsk, hvad han vilde.

»Jeg har en Bøn til Dig,« svarede Fiskeren. »Laan mig et Øjeblik din
tungeste Hammer.«

Den Anden skjævede mistroisk til sin fordums Medbejler. »Hvad har den
Afsindige i Sinde?« tænkte han. »Vil han myrde mig for at tage min
Hustru?« Dog Smeden var ingen Kryster; han følte sig desuden stærk nok
til at tage inod et Angreb, om det skulde være. Saa rakte han Fiskeren
sin store Forhammer og greb selv en17

tyk Jernstang for i Nødstilfælde at have Noget at forsvare sig med.

Henrik stillede sig ved Ambolten og lagde til Smedens Forbavselse en
lille blank Hænge-laas derpaa.

»I Guds Navn!« raabte han og svang Hammeren. Det drønede som et
Tordenskrald, og Splinterne af Hængelaasen fløj omkring i Smedien.

Derpaa løste Henrik et tyndt Spindelvævs-tørklæde af sin Hals og
kastede det ind paa Ilden i Essen. Det flammede op et halvt Sekund og
forsvandt i regnbueglimrende Støvgnister. Saa rakte han Smeden
fredeligt sin Haand og sagde stille: »Lev vel og vær lykkelig!« Med
disse Ord vendte han sig imod Døren og blev borte i den mørke Nat.

Tvivlraadig og hovedrystende havde Smeden betragtet den
Sindsforvirredes underlige Færd. Endnu stod han hensunken i Tanker, da
pludseligt to bløde Arme slyngede sig elskovsfuldt om hans Hals og to
varme Læber kyssede ham paa Munden. Leende og grædende paa samme Tid
kastede hans unge Hustru sig til hans Bryst. Fortryllelsen var hævet,
de havde fundet hinanden.

Nu drog Lykke og Velsignelse ind i Hans' og Gertruds Hjem, og, som
Aarene gik, spirede en blomstrende Børneflok op omkring dem.

Men siden hin Nat var Henrik forsvunden. Intet Menneskeøje har seet den
tavse Fisker mer. Kun Bækken, der hastigt bryder ud af Ammer-søen,
fortæller halvhøjt et sælsomt Eventyr om en Yngling, der hviler paa
Søens Bund, bleg og stille, i en Kiste af Krystal. Men med hvide
Aakander i det gyldne Haar bøjer en dejlig Jomfru sig over Kisten og
græder.SKIFTINGEN.

Der var gaaet syv Aar, siden den rige Møller havde holclt Bryllup; hans
Hustru var det stateligste og flinkeste Kvindemenneske paa hele Egnen,
men Børn havde de ikke. Endelig kom der dog et. En af Naboerne havde
foreslaaet Møllerkonen at offre Gudsmoders Billede i Landsbykirken et
lille bitte Svøbelsebarn af Sølv. Det maa have hjulpet, thi et Aarstid
efter blev Møllehjulets dundrende Klappren helt overdøvet ved Brølet af
et rigtigt, levende Svøbelsebarn.

En Gut til Dreng, som den lille nyfødte Møller,

2*20

havde Verden i mange Aar ikke seet, og den hjertensglade Fader gjorde
et saadant Barselgilde for sine Bekjendte, at de færreste af dem kom
hjem igjen derfra paa deres egne Ben.

Desværre blev Glæden snart ødelagt for Mølleren og hans Hustru. Drengen
blev nemlig Dag for Dag grimmere. Hans Hoved svulmede op soin et
Græskar, Mundvigerne kom til at gaa lige op til Ørerne, og i Øjnene var
der ikke mindste Gnist af Forstand. Desuden peb Rollingen Dag og Nat
som en Gris, og, hvor meget man fyldte ham, blev han dog aldrig mæt.

»Det Barn er der en, som har seet paa med onde Øjne,« beklagede Moderen
sig, og Nabokonerne rystede betænkeligt paa Hovedet.

Nu levede der i en By paa den anden Side af Floden en gammel klog Kone,
som mangen Gang havde hjulpet, hvor gode Raad vare dyre. Mølleren
spændte for sin fine Kurvevogn og kjørte selv efter hende. Først lik
hun et godt Maaltid Mad, derefter bad man hende komme ind i
Barnekammeret. Den kloge Kone tog Barnet ud af Vuggen og betragtede det
nøje; saa kaldte hun Forældrene ud af Kammeret og endnu et Par Stuer
længere bort.

»Ja, det er sikkert nok,« hviskede hun dem i Øret, »at Jert Barn er
blevet forbyttet. Rime-21

ligvis have I engang ladet Natlampen gaa ud, og deraf har Troldtøjet
benyttet sig til at lægge Jer den Skifting i Vuggen.«

Ved at høre det brast Møllerkonen i Graad, og hendes Mand satte et
Ansigt op, som om han var faldet ned fra Maanen.

»Aa ja, tænkte jeg det ikke nok!« klagede den stakkels Moder sig, »at
det ikke kunde være mit Kjød og Blod. Hvor var min yndige Dreng dog et
Englebarn med sine søde, klare Kigøjne; men hvad er det for en
afskyelig Unge, den derinde i Vuggestuen?«

»Tys,« hviskede den Gamle, »siig det ikke saa højt, og fremfor alt sørg
for at behandle Skiftingen godt, thi saadan som han faaer det hos Jer,
faaer Eders Barn det hos de Underjordiske, der have stjaalet det. Det
er desuden ikke helt umuligt, at I kan faae Jer Søn igjen. Fra min
Bedstemoder veed jeg, hvad der hændte i et ganske lignende Tilfælde. En
Kone, der havde faaet sin lille Datter forbyttet, tog Skiftingen med
sig ud i Kjøkkenet og gjorde Ild paa under Bryggerkjedlen. Saa stillede
hun et Dusin halve Æggeskaller op og lod, som om hun vilde brygge 01 i
dem. Da Skiftingen saae det, slog den af Forbavselse Hænderne sammen
over Hovedet og udbrød:22

»Jeg er saa vissen og gaaet i Fro,

som den allerværdigste Pebermø;

men hvem skulde tro, om saa Himlen falder,

at Oliet kan brygges i Æggeskaller.«

Derpaa foer Skiftingen ud af Huset, og i Stedet for den havde Moderen
sit eget Barn siddende paa Armen.«

Saaledes fortalte den kloge Kone, og man besluttede at forsøge det
samme Middel. »Men vent til sent ud paa Eftermiddagen,« raadede den
Gamle; »ved den Tid, at Aftenklokken ringer Solen ned, har Troldtøjet
ingen Magt.«

Det gjorde de saa; men enten har Rollingen ingen Skifting været, eller
ogsaa har den haft for ondt i Maven til at forundre sig over at se 01
blive brygget i Æggeskaller; den stirrede blot med sine glasagtige
Fiskeøjne ind i Ilden og vrælede op, saa der ikke var til at nære sig i
Huset.

Forsøget var altsaa mislykket. Den kloge Kone tog hjem igjen, og i
Møllen var Sorg og Bedrøvelse.

Alligevel fulgte Møllerkonen den Gamles Raad ikke at lade Skiftingen
mangle Noget, men saasom hun selv var led ved at se paa den grimme
Tingest, overlod hun for liøj Løn dens Pleje til en ung Tjenestepige,
som var i Besiddelse af megen Taalmodighed.23

En Aften sad Pigen under Lindetræet udenfor Møllen; ved Siden af hende
laa Troldungen i en Kurv med Puder. Da kom hen til hende en af
Møllersvendene, en kjøn, godmodig, stærktbygget Karl. Han havde ikke
hvide, støvede Klæder paa, men sin lyseblaa Søndagsfrakke, thi han
havde været til Marked inde i Kjøbstaden. I Haanden holdt han
forsigtigt et stort Honningkagehjerte, hvorpaa der med Sukker var
skrevet nogle pæne Ord. Hvad der stod, kunde han rigtignok ikke læse,
men det gjorde ogsaa lige meget.

»God Aften, Lene,« sagde han til Barnepigen, »her har jeg noget til
Dig.«

Pigebarnet blev lidt rød i Hovedet og tog Honningkagehjertet.

»Mange Tak,« sagde hun.

Møllersvenden saae lidt slukøret ud og spurgte saa:

»Er det det hele?«

»Ja, det er det da.«

»Har Du da maaske ikke for længe siden lovet mig et Kys, og nu kunde Du
saa godt give mig det. Der er ingen, der seer paa det, uden Utysket i
Kurven, og han hytter sig da nok for at sladdre videre. Kom nu bare!«

»Rør mig ikke, ellers skriger jeg.«24

»Naa, det skal vi da nok faae Dig til at lade være med,« lo Svenden,
slog sin Arm rundt om Skuldrene paa Lene og vilde lukke hendes Mund med
et Smækkys. Men Lene forstod uret; hun rev sig løs og raabte Mord og
Brand.

1 Døren kom den dydigt opbragte Møllerkone tilsyne, og for hendes
straffende Blik luskede Karlen afsted.

Men da skete der et Vidunder. Skiftingen rejste sig op i sin Kurv, slog
Hænderne sammen over Hovedet og udraabte:

»Nu er jeg blevet en gammel Mand, saa stiv som en Pind og saa tor som
Sand, men det har jeg aldrig seet mellem Piger, at en, der faaer et
Kys, ogsaa skriger.«

Dermed smuttede han som en Vandrotte ud af Kurven og ned i Mølledammen.
Men hvor Troldungen før havde ligget, laa nu en prægtig lille blaaøjet
Dreng, som strakte sine smaa Arme ud imod Møllerkonen.

Nu kom der Lys paa Møllen, saa det kunde blive til noget, og Lene, der
havde skreget saa bravt op, fik til Foræring af Mølleren en hel Pose
blanke Dalere. Saa holdt hun Bryllup med Møllersvenden og skreg for
Fremtiden ikke mere, naar han kyssede hende.NØKKENS VIOLINBUE.

Der var engang en Dreng, som hecl Frederik og hverken havde Fader eller
Moder. Flink og fornøjelig saae han ud; naar han sad paa Gjærdet i
Solskinnet og blæste paa Skarntyde-lløjte, kunde Folk blive staaende
stille og spørge: »Hvem hører det kjønne Barn til?« Saa sagde den
gamle, spidsnæsede Kone, der plejede at give ham rigeligere Paalæg paa
hans Ryg end paa hans Brød: »Aa, Herregud, det er et ulykkeligt Skind,
som Ingen vil kjendes ved. Det var26

rigtig en Naade, om Vorherre flyttede ham af Vejen og tog ham op til
sig i sit Himmerige!« — Det havde Vorherre ogsaa bestemt at gjøre
engang med Tiden, blot ikke ligestrax, som Konen vilde have det, og den
lille Springfyr befandt sig trods al Vanrøgt inderlig godt hernede paa
Jorden og trivedes omkap med de rødkindede Tidsler, der strunk stod
Skildvagt omkring Huset, for at Ingen skulde løbe af med hans
Plejemoder. Men Legekammerater havde han ikke. Naar de andre Drenge
satte Papirs-baade ud i Dammen eller fra Toppen af Bymændenes
Fællesstak i flyvende Fart lod sig rutsche ned paa de selvsamme
Halehvirvler, over hvilke det bagefter regnede tæt ned med Smæk for
Høet, de havde spredt, sad Frederik alene etsteds under et Træ og
fløjtede Bogfinken dens Viser efter.

Ved den Sysselsættelse blev han engang opdaget af gamle Klaus, der af
Bestilling var Fuglefænger. Han syntes godt om Drengen og sluttede
Venskab med ham. Fra den Dag saae man ofte de to sidde sammen udenfor
Fuglefængerens Hytte, hyggeligt og godt som gamle Krigskammerater.
Klaus havde ikke blot en Mængde mærkelige Historier inde fra
Skovtykningen at fortælle, men han forstod tillige at kvinkelere27

paa en Violin og gav ogsaa sin Myndling Undervisning i Kunsten; han
forærede ham oven i Kjøbet et gammelt klinket og sammenlimet Spilleværk
med tre Strenge, uden Kvint. Paa det Instrument gjorde Eleven sin
Mester megen Ære; inden en Maaned var gaaet, spillede han allerede
»Ach, du lieber Augustin« og »Manden med Glas i Haand.« Derover blev
Fuglefængeren saa rørt, at han udbrød i de profetiske Ord: »Tænk paa
mig, din Gavstrik! Lader Vorherre mig leve, kommer den Tid nok, at jeg
seer Dig som første Spillemand her paa Egnen baade ved Bryllupper og
Barnedaab!«

Da Frederik havde fyldt fjorten Aar, kom Naboerne sammen og lagde Raad
op om, hvad der skulde foretages med ham. »Det er paa Tide, at Du lærer
et eller andet, hvormed du kan slaa dig igjennem Livet.« Og, da de saa
spurgte ham om, hvad han vilde være, svarede han: »Spillemand!« Det
mente de gode Bymænd, at han burde have Dask for, men den ældste i
Forsamlingen traadte frem, tog Drengen ublidt om Haandledet og sagde:
»Lad mig prøve paa, om jeg kan faae et hæderligt Menneske ud af ham.«
Saa trak han afsted med sit Bytte, og de øvrige i Kredsen priste
Frederik lykkelig for at have fundet en saadan Værge og Mester.28

Den Mester var der virkelig noget ved. Han klippede Haaret paa Bønderne
rundt efter Randen af en Porcelænspotte, satte Igler eller Blodkopper
og halede Folk de syge, somme Tider ogsaa de sunde Tænder ud af Munden.
Det var Stedets Barber, og de Indfødte henvendte sig aldrig anderledes
til ham end med et høfligt: »Hr. Doktor!«

Samme Dag begyndte Frederik sin Læretid med at hente 01 i Kroen til den
strenge Mester. Lidt efter lidt tilegnede han sig Færdighed i at pidske
Sæbeskum og aftrække Barberknive. Hans Principal var nogenlunde
fornøjet med ham; det værste, der kunde siges paa Frederik, var nemlig,
at han i sin Fritid uafladelig gned paa Violinen. Ikke just, at det
egentlig lød værre end de Brøl og Hvin, som Hr. Doktorens Patienter
plejede at udstøde, men Mester fik nu Penge for de Hyl, han aftvang med
sin Kunst, og om Violinen klagede sig aldrig saa meget, gav den
ingenting for det alligevel. Derfor syntes Barberen, at det var en
brødløs Forretning.

Et Par Aar gik hen. Saa oprandt den Dag, da Frederik skulde gjøre sit
Svendestykke. Faldt det ud til Mesters Tilfredshed, kunde han som
udlært Svend gaa paa Vandring ud i den vide Verden og søge sin Lykke.
Opgaven bestod i at rage selve Hr. Doktoren, og det var ingen Spøg.29

Barbermesteren sad allerede paa en Stol med en Serviet om Halsen og
Hovedet lænet tilbage. Frederik sæbede hans Dobbelthage ind, trak
Kniven af paa Strygeremmen og tog fat.

Da lød pludseligt udenfor paa Gaden Tonerne af en Sækkepibe. Det var en
Bjørnetrækker, som drog forbi og spillede op. Da Svendespiren hørte
Musikken, gav det et Sæt i Haanden paa ham, saa der paa Mesters Kind
kom til at sidde en blodig Skramme fra Øreflippen hen til Næsetippen.
Ude af sig selv sprang Mester i Vejret, Stolen fløj til den ene Side
for et Spark og Frederik til den anden for en smeldende Lussing. Saa
rev han Døren op, sigtede med Pegefingeren etsteds ud mellem Himmel og
Jord og skreg: »Væk, hvor Du hører hjemme, din Gjøgeunge!«

Saa samlede Frederik sine Pakkenelliker sammen, tog Violinen under
Armen og gik ud til Gjøgen, hos hvem han efter sin forhenværende
Mesters Anvisning var forsørgelsesberettiget. Gjøgen boede ude i Skoven
oppe i et Egetræ og var tilfældigvis hjemme, da Frederik meldte sig.
Gjøgemoderen hørte taalmodigt paa Fyrens Beretning, saa trak den paa
Vingerne og sagde:

»Ja, mit Barn, skulde jeg hjælpe alle dem, der blive sendte Pokker i
Vold og saa gaa til mig, flk jeg meget at bestille. Jeg har saamænd30

døjet nok, inden jeg lik mit yngste Kuld tarveligt anbragt hos nogle
fattige Fuglefamilier. Nu maa jeg slide fra Morgen til Aften for
nogenlunde at tjene Føden til mig selv. I de sidste fjorten Dage har
jeg levet af laadne Kaalorme, og det duer ikke for din Mave. Hvor
gjerne jeg saa vilde, kan jeg ikke gjøre noget for Dig.«

Da gav Frederik sig til at hænge med Næbbet, hilste stille Gjøgen
Farvel og gik sin Vej ud for alle Vinde. Ret langt var han dog ikke
kommet hort, før Gjøgen raabte efter ham: »Stop lidt! jeg faaer en god
Idee. Maaske kan jeg hjælpe Dig alligevel; følg med!« — Saa spredte den
sine Vinger, fløj foran og viste Vej.

Frederik havde Møje med at følge sin Førerske, thi Underskoven var tæt
og Tjørnebuskene mange. Tilsidst blev det lysere mellem Træerne, og et
Vandspejl blinkede frem.

»Nu er vi her,« sagde Gjøgen og satte sig i en Ellebusk. Foran dem laa
en lille, mørk Skovsø, der havde dannet sig nedenunder et skummende
Vandfald. Rundt om voxede Rør og Sværdlillier med gule Blomster, men
længere ude dukkede hvide Aakander op mellem store, svømmede Blade.

»Pas nu paa,« raadede den kloge Fugl. »Naar Solen er ved at gaa ned og
Skumstøvet af Vand-31

•faldet funkler i de syv Regnbuefarver, stiger Nøkken op af Søbunden,
hvor hans Glasslot ligger, og sætter sig paa Bredden. Bliv saa blot
ikke bange, men tal til ham. Det øvrige kommer af sig selv.«

Saa sagde Frederik sin Gjøgemoder mange Tak, og Fuglen gled med brede
Vingeslag hort ind i Skoven.

Men da de syv Regnbuefarver glimrede over Vandfaldet, dukkede Nøkken op
fra Dybet. Han var i rød Kjole med hvid Halskrave; hans Haar var grønt
og hang ham som en pjusket Manke ned over Skuldrene. Han satte- sig paa
en Sten ved Søkanten, lod Fødderne hænge ned i Vandet og gav sig til at
frisere sin Paryk med alle ti Fingre. Det var ikke noget let Stykke
Arbejde, saasom det tjavsede Haar liang fuldt af Søslim, Andemad og
smaa Sneglehuse. Under Forsøget paa at faa Orden igjen i dette Virvar,
skar Nøkken flere Gange Ansigter af Smerte. »Nu er Øjeblikket kommet
til at faa Uhyret i Tale,« tænkte Frederik. Han skjød Hjertet op i
Livet paa sig, traadte frem bag Ellebuskene, bag hvilke han havde
siddet skjult, og afmaalte ham sin fineste Hilsen:

»God Aften, Hr. Nøkke!« —

Ved Lyden af en Menneskestemme plumpede32

Nøkken som en Frø, der bliver forskrækket, ud i Vandet og gik til
Bunds. Lidt efter ståk han dog Hovedet op igjen og spurgte gnavent:

»Hvad vil Du?«

»Med Forlov, Hr. Nøkke,« skyndte Frederik sig at svare, »jeg er en
udlært, examineret Barber-svend med Diplom, og det skulde være mig en
stor Ære, om De tillod mig at frisere Dem.«

»Se, se!« udbrød Nøkken med et bredt, fornøjet Smil og kravlede op af
Vandet igjen, »Du kommer, som Du var kaldet. Jeg har det ledeste
Bryderi med den Paryk, siden min Søsterdatter Loreley vendte Ryggen til
mit Hus og løb fra mig. Saa meget godt, som jeg har gjort det Skarns
Pigebarn, men en skjønne Morgen var hun alligevel mange Mile borte og
havde oven i Kjøbet taget min Guldkam med sig.

Hun siclder blandt Rhinens Klipper, hvor Dug falder klam og vaad; der
lokker hun for en Skipper, en Skipper, halvfuld i en Baad.

Hun lokker ham mangelunde, der Dug falder vaad og klam; han seer ikke
Skær og Grunde, han seer kun den gyldne Kam.

Hun kæmmer sit Haar med Kammen og lokker den solle Fyr; jeg tænker, de
drikker sammen og sætte min Kam over Styr.33

Med delte Hjertesuk tog Nøkken igjen Plads paa Stenen og bandt sin
hvide Krave som Hagesmæk om Halsen, men Frederik hentede Vox-dugstasken
med Kam og Børste frem, striglede sin nye Kunde dygtigt igennem og
lavede ham en Skilning i Haaret fra Panden og langt ned i Nakken. Saa
hjalp han ham Kraven paa igjen og gjorde et Skrabud, som Mester havde
lært ham. Nøkken rejste sig op og betragtede sig selvtilfreds i
Vandspejlet.

»Hvor meget er jeg skyldig?« spurgte han.

Frederik skulde allerede til at svare: »Ganske efter Herrens Behag!«
men i rette Tid faldt det ham ind, at det var bedst at smede, medens
Jernet var varmt, derfor rømmede han sig et Par Gange og fortalte
Nøkken hele sit Levnedsløb.

»Naa, saa Du vil være Spillemand,« bemærkede Nøkken, da Frederik havde
endt sin Jeremiade. »Tag engang din Skrigedukke frem og lad mig høre,
hvad det er for Kattemusik, Du sætter op!«

Barberaspiranten fik sin Violin ud af Hylsteret, stemmede den og
spillede sit Bravournum-mer »Manden med Glas i Haand«. Efter at have
sluttet med en pyntelig Krusedulle sendte han Nøkken et
fortrøstningsfuldt Blik.

Men Nøkken fortrak hele Ansigtet til en eneste

Grimace. »Lad mig nu spille lidt,« sagde han og greb ind mellem Rørene.
Ud af dem trak han en Violin og en Bue frem. Og i Skumringen
afEllekrattet begyndte Tonerne at vælde ud.

Aa, hvor han spillede! Aldrig i sit Liv havde den stakkels forældreløse
Dreng anet, at der var saadanne Kjærtegn af Klangfylde til. Først lød
det som Hvisken af halvt tilbagetrængte, ømme, stille Ord, saa
arbejdede det sig stærkere og stærkere frem, til det blev en stor,
lidenskabeligt brusende Kaskade af Elskovsjubel, der lidt efter lidt
stilnede af og randt hen i brede Strømme af aldrig udtørrende
Kjærlighed, rolig, dyb og klar. Fuglene, som havde sat sig til Hvile,
vaagnede op igjen, fløj sagte ned paa Jorden og satte sig rundt omkring
i Græsset, Guldsmedene, der sad paa Dunhammerduskene og blundede,
begyndte at skinne med Lys af Saphir og Smaragd, men Øjnene paa den
husvilde Ungersvend stod fulde af klare Taarer.

»Hr. Nøkke,« udbrød han, da den sidste Tone var døet hen, »Hr. Nøkke,«
bad han og rakte bønligt Armene ud, »kunde jeg ikke komme i Lære hos
Dem hellere end hos en Barber?«

»Det lader sig ikke gjøre,« mente Nøkken. »Om saa blot af Hensyn til
mine voxne Døttre gaaer det ikke an. Men det behøves heller ikke.35

Vil Du blot overlade mig din Kam, skal Du nok blive en Spillemand, der
søger sin Lige.«

»Ja, hele Voxdugsposen og alt, livad der er i den,« raabte Frederik og
rakte Manden fra Skovsøen Pakken med sit Barberværktøj.

Den anden var ikke sen. Et Ryk, saa havde han fat i Posen, og, bums!
gik han paa Hovedet ud i Vandet og blev borte.

»Halløj, tøv lidt!« skreg Frederik efter ham, men al hans Kalden var
forgjæves. Han ventede en Time, han ventede to, men hvem der ikke mere
lod sig se, var Nøkken.

Den uheldige Barbersvend drog et dybt Suk; alt, hvad han havde faaet
for sin Ulejlighed, var, at han havde mistet sin Smule Tilbehør til det
Haandværk, hvormed han skulde friste Livet. Med tungt Hjerte vendte han
sig om for at gaa; hvorhen vidste han ikke. Da faldt hans Øjne paa
noget, der laa og glimtede i Græsset ved Kanten af Vandet. Det var
Nøkkens Violinbue; den skinnede med Skjær af St. Hansorme i den
frembrydende Nat. Han bukkede sig, og da han tog den, gik der ham fra
Fingerspidserne op i Skulderbladet et Ryk af en uimodstaaelig Lyst til
strax at prøve Buen.

»Ach, du lieber Augustin,« vilde han til at spille, men en usynlig Magt
førte hans Haand,

og fra den gamle, sprukne Violin strømmede Toner saa talende, som han
kun havde hørt nylig, da Nøkken spillede, eller maaske endnu meget
smukkere, fordi Klangen denne Gang kom fra et Menneskehjerte, tilmed
fra et, der aldrig havde haft nogen Kjærlighed at glæde sig ved. Alt,
hvad der fra den tidligste Barndom havde ligget i hans Sjæl, randt frem
under hans Hænder over Strengene, og Nattens Stjerner bleve større og
mere klare ved at tytte dertil.

I Maaneskinnet dukkede Nøkken op derude. Han nikkede bifaldende og
forsvandt igjen. Siden den Tid har man ikke mere seet noget til ham.

Men Frederik gik spillende ud af Skoven, ud igjennem alle Verdens Riger
og spillede for Konger og Kejsere. Det blanke Guld regnede ned over
ham, og han kunde være blevet Millionær, om han ikke havde været en
rigtig Spillemand; men en rigtig Spillemand bliver aldrig Millionær.

Sin Voxdugstaske med Kam og Sax havde han givet Nøkken; den kunde han
ikke faae igjen. Derfor lod han sit Haar voxe langt og vildt som paa
Filisterfjenden Samson. Andre Spillemænd gjorde ham det efter, og fra
den Tid blev det Skik blandt Kunstnere at gaa med uklippet Haar for at
have. samme Vildrede uden paa Hovedet, som de almindeligvis have
indeni.KONGESØNNEN OG NATTERGALEN.

Der var engang en Kongesøn, som holdt meget af Smaafugle. Derfor havde
han en hel Mængde af dem siddende i sit Kammer i gyldne Bure. Flere
Gange om Dagen saae han til sine Fugle og plejede dem omhyggeligt.

En Morgen red han ud i Skoven, fulgt af en Page, som bar lians Net og
Limpinde. Natten i Forvejen vare Bøgeknopperne sprungne ud, og de fine
Blade glimrede i Solskinnet som grøn Silke. Anemonerne havde stukket
Hovedet op af et Lag brunt fjorgammelt Løv i Skovbunden;38

der stod de og nikkede indladende i Morgenvinden til nogle prunkende
gule Hanekamme med røde Prikker.

Dybest inde i Tykningen sprang en Kilde, hvor alle Skovens Smaavæsener
havde deres Drikkested. Der stod begge Fuglefængerne af, lod Hestene
gaa omkring og græsse og gav sig i Færd med at spænde Garnene ud. Rundt
omkring, oppe i Grenene, sad Fuglene og pippede; brogede Finker,
rødhalsede Dompapper og staalblaa Mejser flagrede omkring; men langt
inde i den grønne Halvskumring fløjtede fra Tid til anden en Nattergal.

Da klang med eet en Stemme, der kom fra Menneskelæber. Fuglene fløj
afsted i Forskrækkelse hver til sin Side, og dermed var Fangsten
ødelagt for denne Gang. Hen imod Kilden kom en lille, ung Pige gaaende,
barfodet og med lange brune Fletninger ned over Ryggen; paa Hovedet bar
hun en stor Stenkrukke. Pigebarnet sang en Vise om Munken, der gik i
Enge, saaledes som Børnene i Landsbyen pleje at synge; blot sang hun
den smukkere og med klokkeren Stemme. Kongesønnen syntes godt derom og
tilgav Sangersken, at hun havde skræmmet ham Fuglene afvejen. Han
traadte frem af Krattet, hvor han havde ligget paa Lur, og hilste
venligt paa den halvvoxne Pige.39

Først blev hun bange for cle to Ungersvende, hun saae komme frem mellem
Grenene, og vilde stikke i Løb, men Prindsen bad hende vente lidt og
give ham en Slurk Vand at drikke. Saa bukkede hun sig ned, øste af
Kilden og rakte Kongesønnen den kølige, fyldte Stenkrukke, og, medens
han drak i dybe Drag, listede hun sig til at se paa hans unge, smukke
Skikkelse. Han takkede, gav Krukken tilbage og fløjtede ad Hestene. Da
han allerede sad i Stigbøjlerne, bøjede han sig endnu en Gang ned til
den blege lille Pige og klappede hende med Haanden paa Hovedet, idet
han red videre.

Hun saae efter ham, til Rytterne vare blevne borte bag Bøgestammerne.
Saa satte hun sig paa en Sten og stirrede ned i Vandet. Solen steg
højere og højere, dens Straalemagt sprængte Tusinder af Knopper.

»Aa, gid jeg var en Nattergal!« sagde Landsbypigen halvhøjt ved sig
selv. »Jeg vilde lade mig fange af ham og bringe hjem til hans Slot.«

»En Nattergal vilde Du være?« sagde pludselig en Stemme, og foran
Pigebarnet stod en gammel, gammel Kone med rynket Ansigt og med Armene
støttede til en Krykke.

»Ja saa, Du vilde blive til en Nattergal?« spurgte den Gamle endnu en
Gang. »Det lader40

sig maaske gjøre. Jeg skal forsøge paa at forvandle Dig, saa Du om
Dagen bliver til en Nattergal, men om Natten igjen til den Pige, Du er.
Vil Du det?«

»Ja, Morlille, det vil jeg gjerne.«

»Men til Løn derfor,« vedblev den Gamle, »maa Du give mig ti Aar af dit
Liv. Gaaer Du ogsaa ind paa det?«

»Ja,« svarede det stakkels Barn fornøjet og uden at betænke sig.

»Naa godt, saa kan Du komme med til mit Hus hej^ i Nærheden. Jeg skal
brygge Dig en Trylledrik, som smager godt.« Derpaa tog Hexen den unge
Pige ved Haanden og gik med hende langt ind i Skoven bag Bulmeurter og
høje Bregner.

Da Kongesønnen den næste Dag kom igjen til Fuglekilden, slog inde i
Krattet en Nattergal saa vidunderligt, som han endnu aldrig tilforn
havde hørt. Han spændte sit Garn ud, og Sangersken kom flagrende. Men i
Stedet for at hakke i Lokkemaden fløj den lige hen paa Haanden af
Kongesønnen, og dermed tilhørte den ham.

Han bar Nattergalen hjem, satte den i sit smukkeste Bur og glædede sig
over dens ubeskrivelige Sang.

Men alle sine øvrige Fugle slåp han fri, thi41

deres Fløjten brød han sig ikke mere om end almindelig Spurvekvidder.
Tilsidst kom han til at holde saa meget af Nattergalen, at han slet
ikke mere kunde skilles fra den. Hvor han gik og stod, var ogsaa
Nattergalen med, og naar han red ud, sad den paa hans Skulder.
Utrætteligt slog den fra Morgen til Aften, men om Natten, naar den
havde sunget Kongesønnen i Søvn, tog den sin menneskelige Skikkelse
paa, satte sig ved Fodenden af hans Seng og betragtede sin Kjærlighed.
Begyndte saa Hanerne at gale, blev Jomfruen atter til Nattergal og
vækkede Kongesønnen med sin Morgensang.

En Dag lod den gamle Dronning Prindsen kalde og sagde til liam: »Mit
eget Barn! Om en Maaned fylder Du atten Aar, og saa bliver Du kronet
til Konge. Men en Konge maa have en Dronning. Derfor har jeg valgt en
Prindsesse til Dig; god og smuk er hun, og i Medgift faaer hun et halvt
Kongerige; det er ogsaa værd at tage med. Imorgen kommer hun, og om tre
Dage skal Brylluppet staa. Gaaer Du ind paa det?«

»Aa ja, hvorfor ikke?« svarede Kongesønnen og gik ind til sin
Nattergal.

Næste Dag kom Prindsessen kjørende i en Glaskareth. Nede paa
Slotstrappen stod Dron-42

ilingen med sin Søn og hele Hoffet for at tage imod hende, og Prindsen
hjalp sin Tilkommende ud af Vognen. Som en Skovbæk bruste hendes lange
Silkeslæb hen over Trappetrinene, og oppe i Riddersalen var Taffelet
dækket. Basuner og Trompeter blæste Fanfarer, og Prindsen sad ved Siden
af sin Brud og syntes rigtig godt 0111 hende.

Da han 0111 Aftenen kom tilbage til sit Værelse, gik der ham et Sting
gjennem Hjertet; for første Gang havde han glemt at give sin Nattergal
friskt Vand, og den stakkels Fugl sad bedrøvet i sit Bur og hang med
Vingerne. Men da Kongesønnen havde lagt sig til Sengs, sang den
smukkere end nogen Sinde før, og ved dens Triller sov Prindsen ind og
drømte 0111 sin nys ankomne Brud. En Gang vaagnede han; det var,
ligesom han mærkede en varm Draabe falde paa sin Pande. Men Søvnen tog
atter Magten over ham, og lian drømte videre.

Den følgende Dag, da hele Hoffet var forsamlet i Havesalen, sagde
Prindsessen til sin Brudgom: »Det er blevet mig fortalt, at Du ejer en
kostbar Nattergal. Kunde jeg ikke faae Lov til at høre den synge?« Saa
befalede Prindsen en Tjener at hente Buret med Fuglen, men Nattergalen
sad stum paa sin Pind og gjemte Hovedet under Vingen. Først da dens
Herre aabnede43

Gitterdøren for den, fløj den ud, satte sig paa hans Haand og lod sine
Triller strømme.

Hoffets Herrer og Damer holdt Aandedrættet tilbage og lyttede maalløse
til. En saadan Sang havde endnu ingen af dem nogen Sinde tænkt sig
mulig. De mærkede Foraarsvinden suse gjennem Bregnerne i Skovbunden,
saae de hvide Anemoner nikke mellem Skovsyrebladene ved Bøgeroden og
hørte Kilden, der gled hen langs en Rand af lyseblaa Forglemmigejer,
risle og synge sagte: »Det haver saa nyligen regnet.« —

Stakkels lille Nattergal !

Prindsessen traadte hen til sin Forlovede, lagde Haanden paa hans
Skulder og sagde: »Kjære, maa jeg have den Nattergal? Det er den første
Gave, jeg beder Dig om.« Og Kongesønnen nikkede: »Det maa Du gjerne;
tag den kun!«

Da viftede Nattergalen med Vingerne og løftede endnu en Gang sin
Stemme, men, hvad den sang, lød som Jamren over, hvor hurtigt Roserne
blomstre af og Fuglesangen forstummer. Pludselig forstummede den selv
og faldt fra Kongesønnens Haand ned paa Gulvet.

»Dens Hjerte er sprunget,« sagde en i Kredsen, og Hoffolkene stimlede
sammen. Men Skræk slog dem alle, thi paa Teppet foran Brudeparret laa
ingen Fugl, men Liget af en ung Pige, fra44

hvis blege Mund et Par Bloddraaber piplede frem.

Gjæsterne foer fra hinanden som en Due-sværm, naar en Falk er slaaet
ned deri. Bruden kaldte paa sit Tjenerskab og kjørte strax bort; men
den gamle Dronning gav i frygtelig Harme Befaling til, at Liget af den
Troldkvinde, som med sine Djævelskunster havde fanget hendes Søn,
skulde brændes paa Baalet.

Saa blev den stakkels Nattergalejomfrus Legeme brændt af Bøddelen, men
frem af hendes Aske voxede et Hyldetræ med duftende Blomsterklaser.
Derpaa kjendte Folket, at den unge Pige ikke var nogen Hex, men var
gaaet ind til Saligheden i Guds Bige.

Fra den Dag af var Kongesønnen helt forandret. Han talte aldrig med
Nogen, men sad fra Morgen til Aften stille under Hyldetræet. Derfra
blev han engang baaret livløs hjem, og kort efter sygnede Hyldetræet
hen og gik ud.THE OD O LIN DE.

I Udkanten af Skoven, hvor de Gjøgeurter blomstrer, som ikke kan trives
længere inde i Skyggen, derude i Skovbrynet, hvor det grønne Firben
smutter og Guldbillerne surrer omkring vilde Roser, stod som fremskudte
Forposter to ældgamle Fyrretræer Side om Side paa een og samme Rod.
Forneden var det smalle • Rum mellem Tvillingbrødrene udfyldt med en
Bænk af Mos og Sten, og paa Bænken sad en Dame, som derved adskilte sig
fra Flertallet af sine4(5

Medsøstre, at hun havde Fordybninger paa de Steder, hvor man ellers
plejer at vente Udhvælv-ninger. Hun var klædt i lyseblaa Kjole og baien
bredskygget Straahat over et Ansigt af gult Vox, klemt inde mellem et
Par Slyngkrøller af Farve som ristet Hvedebrød. I den ene Haand holdt
hun en Blyantstift, i den anden en Lommebog, paa hvis Bind af rødt
Chagrin stod trykt med Guldbogstaver: »Theodolindes Hjerteblomster. «

Theodolinde var Digterinde, og hendes Muses yngste Barn klagede sig paa
følgende Maade:

I Udkanten af den drømmende Skov voxed en blaa Kjærminde; en Svend, som
var ude paa Pigerov, monne den yndige finde.

Han plukked den bly Forglemmigej, dens Hjerteblod maatte rinde. O,
kunde saaledes ogsaa jeg do i din Favn og forsvinde!

Det lyriske Udbrud, som fuldtud holdt sig paa Højde med de øvrige i
Samlingen, stod nedskrevet, og Forfatterindens vandblaa Øjne stirrede
ud i Rummet efter hin Svend, 0111 hvem Visen var kvædet. Men Svenden
sad sammen med et Par Kammerater ved en Kande 01 i Skovløberhuset en
god Mils vej derfra og skulde nok tage sig i Agt for Forglemmigejer.47

Theodolinde sukkede. Saa rev hun Hovedet af en Stjerneblomst og gav sig
med sine spidse Fingre i Færd med at rykke de hvide Kronblade ud: »Han
elsker af Hjerte, med Smerte, over al Maade, i Haab 0111 Naade, til
Punkt og Prikke — slet ikke.« — Aa, Du ulyksalige Theodolinde !

»Det er en taabelig, skolepigeagtig Ramse,« sagde hun og trampede med
Foragt paa den stakkels lemlæstede Blomst. Saa løftede hun Kjolen op og
gik ind i Skoven, for omstraale! af dens hellige Dæmrelys om muligt
endnu at plukke et Par Fantasiblade til sit Album.

Havde Theodolinde nu ikke været en Kjøb-stadfrøken men en Bondepige,
vilde hun have rustet sig til den Gang gjennem Skoven ved i sine Sko at
lægge et Knopskud af den lille smukke Akeleje, som i daglig Tale hedder
»Følg mig hjem«, og som tilintetgjør alt Hexeri og Blændværk. Men hvad
forstaaer Kjøbstadfrøkner sig paa Akelejer!

Inde i Tykningen, hvor de højeste Graner staaer med langt grønt Skjæg
af Mos, voxer Slangetungen. Det er en Bregne, men den kan blomstre.
Blomsten har rigtignok Ingen seet undtagen Flagspætten, der kjender
alle Trylleurter. Derimod er det ofte nok hændet, at Mennesker kom
til48

at træde paa en saadan usynlig Slangeblomst; havde han saa ikke et
Middel mod Hexeri liggende i sine Sko, foer han ufejlbarlig vild.

Medens nu Digterinden paa sin Vandring bandt Rimbuketter sammen af
Hjerte og Smerte med Junker og Grunker, var hun uden at lægge Mærke
dertil kommet ind i Skovtykningen. Først det begyndende Tusmørke og en
higende Fornemmelse rundt omkring lige under Mellemgulvet, en Stræben
og en Længsel, som Hverdagsmennesker i deres prosaiske Sprog betegner
med Udtrykket at blive sulten, mindede den over Poesiens
Asfode-los-Enge flagrende Jomfru om at vende hjem. Hun gik tilbage, gik
og gik, men Skoven vilde ingen Ende tage; hun bevægede sig nemlig rundt
i en Kreds, og deri var den Slangeblomst Skyld, som hun var kommet til
at træde paa. Imidlertid blev det mørkere og mørkere. Hist og her
raslede det i Krattet; et Dyr smuttede utydeligt som en Skygge tvers
over Vejen, og Uglerne, som lløj ud paa Jagt, gav sig til at tude i
Skumringen. Theodolinde begyndte at blive bange.

Pludselig stod hun ved en Hytte, fra hvis Vinduer Lys skinnede ud. Med
lettet Hjerte bankede hun paa; Døren blev lukket op, og Theodolinde
traadte indenfor.

Derinde var tre smukke, slanke unge Piger49

sysselsatte med at bage Honningkager; Skjæret fra Arnen lyste paa deres
fine, blege Blomsteransigter og paa de tætsluttende Kjortler af
Nøddebrunt, Hvidt og Guld; foran i Bladkrandsen om deres Haar gyngede
den Skovlillie, der kaldes Kejserkronen. Det var Kejserkronefrøknerne.
Almindeligvis er de usynlige, men den, som liar traadt paa
Slangetungens Blomst, kan se baade dem og meget andet.

Net og elskværdigt, med et lille ubevidst Stænk af Fornemhed, som
Theodolinde ikke mærkede, tog de mod deres Gjæst og gav hende Plads ved
Bordet. Saa beværtede de hende med friskbagte Kager af Nøddekjærner og
vild Honning og skjænkede hende en Kop varm, duftende Hanekamme-the,
der livede op. Theodolinde følte sig hurtig helt veltilpas, saa meget
mere som Søstrene lovede tidlig næste Morgen at hjælpe hende tilbage
til Udkanten af Skoven.

• »Man maa dog være en betydelig Digterinde,« tænkte hun ved sig selv,
»for at opleve et saa smukt Æventyr. Sligt falder ikke i
Dusinmenneskers Lod, det er forbeholdt de udvalgte.« — Og der var
forbeholdt hende endnu en interessant lille Overraskelse.

Pludselig bankede det paa Døren, og en Mandsstemme sang udenfor:

»Luk op, I tre søde smaa Pigebørn, luk op for en glad og fornøjelig
Bjørn. Maanen leer lystig bag Skovens Rand, luk op for den livsglade
Kildemand!«

»Saa!« sagde en af Kejsekronefrøknerne, »dér er han igjen, det Utyske,
den Klodsmajor! Det er hans Moder, Mosekonen, som sender os ham paa
Halsen. Hun vil have ham gift for at vænne ham til god Skik og Orden,
og saa troer hun, at hver af os maatte betragte det som en Ære at faae
hende til Svigermoder. Mange Tak foldet Parti! Før jeg tager hendes
Laban af Søn, visner jeg hellere og gaaer i Frø.«

»Jeg ogsaa, jeg ogsaa!« samstemmede de to andre unge Piger. Men
Theodolinde sagde ikke et Ord.

»Vi kommer alligevel til at slippe ham ind,« mente den første; »ellers
er han i Stand til at springe op og dratte igjennem Taget lige ned i
Stuen til os.« Med en højst utilfreds Mine lukkede hun Døren op , og
Kildemanden styrtede ind.

Han var kjøn og frisk at se til, livlig med unge, spillende Øjne,
ganske vist lidt forpjusket og med blanke Vanddraaber tindrende i
Haaret, men det syntes Theodolinde klædte ham allerkjæreste.

Hvor muntert Kildemanden var kommet sprin-51

gende ind, blev lian dog noget slukøret ved at faa Syn paa den Dame,
Alfesøstrene havde i Besøg; hans gode Humør faldt adskillige Grader, og
han trak Følehornene til sig som en vilter Dreng, der uforvarende løber
lige ind i Favnen paa sin Gouvernante. Alligevel tog han sig ganske
godt i Situationen og bar sig med Anstrengelse af den Levemaade, der
stod til hans Raadighed, saa pænt anstændigt ad, som vel kan forlanges
af en Kildemand. Theodolinde fandt ham meget tiltalende; hun begyndte
strax at underholde ham med en Kritik af det sidste Bal paa Raadhuset i
Ivjøbstaden og fremførte forskjellige aandrige Bemærkninger fra
Theaterverdenen. Men da den anden saae ud til ikke rigtig at være med,
gav hun lempelig Samtalen en anden Vending og spurgte ham paa en fin
Maade ud om hans private Forhold.

Derpaa svarede han villigt nok med en Aaben-hjertethed, der viste, at
han maatte have et godt Hjerte. Og foruden hans gode Hjerte kom det
ogsaa frem, at han nede paa Søbunden ejede et Slot af Krystal, som nok
var værd at tage med i Beregningen, for slet ikke at tale om, hvilken
mageløs rar gammel Dame den Mosekone dog maatte være. Theodolinde saae
sig allerede i Aanden gynge paa Sølverflodens Strømme som

Melusine eller svæve i Svaneham hen under Vaar-nattens rosenrøde Skyer.

Hun lølte Trang lil at lade Kildemanden kaste et Blik ind i Dybet af
hendes Sjæl. Derfor listede hun Lommebogen i det røde Chagrinsbind frem
fra sin beskedne Barm og gav sig efter et Par Indledningsbemærkninger
til at forelæse sine Digte.

Kildemanden mumlede til en Begyndelse nogle anerkjendende Ord. Men
efterhaanden, som Læsningen skred frem, blev han længere og længere i
Ansigtet og gav sig uvilkaarlig til at vrikke paa Stolen. Tilsidst gik
Naturen over Optugtelsen; paa et af de allermest rørende Steder sprang
han op og udbrød: »Saa for Pokker! Der havde jeg nær glemt, at jeg i
Aften er inviteret til en trekantet Whist med Fanden og hans Oldemo'er.
Undskyld, de Damer!«

Og dermed var han ude af Døren.

Yderlig forbløffet stirrede Theodolinde hen i den Retning, hvor han var
forsvundet, men de tre Søstre klappede i Hænderne: »Bravo, Bravo! det
gjorde Du aldeles glimrende; det var udmærket; det skal Du have en
Belønning for.«

Den ældste Kejserkronefrøken hentede i sin blomstrede Dragkiste et
Nøgle Garn af falmet blaa Farve; det gav liun Digterinden og
tilføjede:»Pas godt paa det; Du vil faae megen Fornøjelse deraf.«

Men hvad hun ikke forklarede, var, at det Slags Garn udvindes af en
Plante, en Art Mimose, som hedder Dydstulipanen eller »Rør mig ikke!«
Blomsten gjør sig Umage for at ligne en Viol og holder Hovedet ganske
paa samme Maade som Violen, men Farvetonen er falmet og Duften ikke
tillokkende. Til Gjengjæld kan der ud af dens Plante-Fibre spindes en
Garnende saa lang, som den skal være.

Theodolinde vidste ikke, med hvilke Øjne hun skulde se paa Sagen. Vel
havde hendes udviklede Følelse for det Passende strax ved Kildemandens
Ankomst sagt hende, at Klokkeslættet var yderst uheldigt valgt til
Besøg hos enligt stillede Damer. Alligevel ærgrede det hende lumsk, at
han var gaaet igjen. Med en saadan Modsigelsernes Kamp i Sindet tabte
hun Lysten til videre Samtale med de tre Alfesøstre, hvorvel disse
overøste hende med Kjærtegn og Lovord for at have sat den uvelkomne
Gjæst paa Porten. Hun bad om at komme til Sengs, trak det hvidtblegede
Maaneskinslagen op over Hovedet og faldt, takket være Træthed efter
Vandringen, snart i Søvn.

Da hun vaagnede, laa hun i Udkanten af54

Skoven under de høje Fyrrer. Kølig Morgenvind viftede gjennem
Trætoppene og legede med Theodolindes kaffebrødsfarvede Lokker.

»Det var altsaa en Drøm,« tænkte hun, »jeg har sovet Natten hen i
Skoven under aaben Himmel!« Hun foer med Haanden hen til det Sted, hvor
hun plejede at gjemme Bogen i det røde Chagrinsbind, men Bogen var
forsvundet. Urolig sprang hun op, og i det Samme rullede et Nøgle
blaagraat Garn fra hendes Skjød ned paa Jorden. — Saa havde det dog
ikke været Drøm altsammen.

Hun ledte og ledte efter den røde Bog, men Bogen var og blev borte. I
slet Lune og med en ubehagelig Fornemmelse af Kuldegysninger gik hun
hjem for at hvile sig ud efter sit Æventyr i Skoven. Tildragelsen endte
med en dygtig Snue.

I de Dage, Theodolinde maatte holde Stuen paa Grund af Forkølelse,
skrev hun sine Digte ned igjen efter Hukommelsen.
Originalhaand-skriftet havde Kejserkronefrøknerne, medens hun sov,
tilvendt sig for at bruge Theodolindes Hjerteblomster som Insektpulver
mod den paatrængende Kildemand. Hver Gang han kom, fik han strax en
Dosis Poesi, til han fortrak for bestandig. Han skal senere være blevet
gift med en Ellepige af god Familie og liave artet sig vel.55

Men det Nøgle blaat Garn, som Digterinden havde faaet til Belønning,
slog til for hele hendes lange Liv, hvor mange Muffediser hun saa end
hæklede deraf for at holde Dyden varm hos sine mindre ideelt anlagte
Medmennesker. Hun blev en Fremskridtskvinde i Ordets skarpeste Forstand
og brugte lige tappert Pen og Stoppe-naal til at bøde paa den Skade, de
jammerlige Mandfolk afstedkommer. Mandfolkene var da ogsaa til Gavns
bange for hende; paa en halv Mils Afstand løb de allerede med vilde
Raab af Skræk: »Dér liar vi Blaastrømpen, dér galoperer Dydsdragonen!«<

BJERGFRUEN.

Langt borte mod Syd, hvor Alpekjæden tager å sin Begyndelse, skjærer en
lille Slette sig ind mellem to stejle Bjerge. Fjeldet imod Nord hedder
Højstauffen. De hvide Sommerskyer, som flagre lien over Himlen, støde
tidt og ofte mod57

dets Top, tætte sig sammen i Klumper, glide slikkende ned ad den
lodrette Klippemur, brede sig hen over Granskovene paa Bjerghældet,
blive tungere og tungere og stadigt mere graa, til de sluttelig i
skyllende Plaskregn styrte ud over den lille lysegrønne Slette
nedenfor. Hver Gang man dér paa Stedet har daarligt Vejr, kan man være
vis paa, at Uvejret er kommet fra Høj-stauffen. Synderlig smukt at se
til er Bjerget hellerikke trods sit fornemme Navn og sin takkede Krone,
der stiger saa stolt tilvejrs, som om Ingen skulde kunne naa den. Komme
derop kan man dog forresten nok, om det ogsaa holder temmelig haardt,
men meget er der ikke at finde deroppe andet end Fuglevildt og imellem
Stunder en Gemse. Til Gjengjæld vrimler det af smaa, drilske Dværge,
altfor stumpede til rigtig at kunne gjøre Fortræd men dygtig
ondskabsfulde alligevel. De gjemme sig bag Stenblokkene for Folk, de
seer komme, og inden man veed et Ord deraf, faaer man en Grankogle
kylet i Hovedet, saa Hatten flyver af og langt bort. Det er hændet
mangen Jæger, netop i samme Øjeblik, som han tog Sigte paa en Urhøne.
Naar saa Jægeren paa den Maade har skudt fejl nogle Gange og tilsidst
ærgerlig og træt lægger sig til at sove i Skyggen, stjæle de ham
ovenikjøbet hans Oste-58

mad ud af Jagttasken, saa lian nok liar Grund til baade at være sulten
og vred, naar han ud paa Aftenen kommer vel ned igjen og hjem.

Nej, saa er det Bjerg, som begrændser Dalen mod Syd, ganske anderledes
smukt og meget mere mærkeligt. Navnet, det bærer, er beskedent nok; det
hedder kun Untersberg, og ved første Øjekast tager det sig ikke nær saa
vildt og forrevent ud som Stauffenbjerget ligeoverfor, ja neppe saa
højt som sin Gjenbo. Men seer man nærmere til, opdager man snart, at de
hvide Skyer, som lade Højstauffen blive liggende dybt under sig, maa
nøjes med at glide lien ad Siden paa Untersberg. Hen over det Bjerg
flyver ingen Sky; det skjærer med sin skarpe Knivsryg tvers igjennem
alle Taagemasser; Sneen funkler deroppe i Rifterne paa Skraaningen og
viger end ikke for Sommersolen, der staaer liøjt oppe og drysser
Guldstøv ud i den skinnende Luft, som dirrer over Sagnfjeldet. Dybt
inde i Stenslottets hvælvede Klippesale sidder Kejser Carl den Store
indespærret til Dommedag. Bjergaanderne vogte ham men magte neppe at
holde Helten fangen; det gnyer i Bjerget af Vaabenbulder og tunge
Jernskjoldes Klirren. Kun de allermest forvovne Alpejægere driste sig
til at bestige Untersberg, og kun fra een eneste Side kan man med Mod59

og Udholdenhed klattre højt nok op til at finde Stjerneblomsten
Edelweiss eller lade Blikket strejfe ind over den fortryllende
Højslette hinsides Kammen. Midt op af Sneen voxer store røde Roser med
Lysskin om Hovedet, og himmelblaa Gen-tianklokker, fulde af hvide
Perler. Derinde boer kun Feer og Alfer; Mennesker vove sig sjeldent
derind af Frygt for de dybe Revner under Sneskorpen, som sluge hver,
der trænger sig frem for at plukke Vidunderblomsterne eller jage efter
de store Stenbukke, som tumle sig i Spring over Ismarken. Kun een Gang
for mange Aar tilbage lykkedes det en Jæger at skyde en Stenbuk. Han
krøb paa alle Fire efter den hen over Sneen mellem de store Alferoser.
Pludseligt dukkede der en ung Pige med langt, lyst Haar op af
Blomsterne ved Siden af ham. »Bort, Hans, bort,« raabte hun og gjorde
Tegn med begge Hænder, »tilbage, tilbage!« Men Hans ændsede hende ikke,
saa ivrigt luskede han efter Bukken; han vinkede kun utaalmodigt ad
hende og krøb videre. Saa fløjtede hun, og Stenbukken sprang lige i
Favnen paa Jægeren. Han skjød, og den faldt. Men ved Knaldet bristede
den løse Sne sammen; et Par Alen foran ham og hans Bytte aabnede sig en
sort, gabende Klipperift. Den unge Pige pegede derpaa, smilede og
forsvandt i Kløften.60

Det løb Hans koldt ned ad Ryggen, men han tog alligevel sit Bytte og
slæbte det tilbage, forsigtigt trædende i de Spor, han havde traadt. Da
han vel var udenfor Fare, takkede han i sit stille Sind hende, der
havde frelst hans Liv. Det var en Bjergfrue; de bo deroppe i Sneen
mellem Roserne. Somme Tider stige de dog ned og lege med Børnene, der
vogte Faar paa Græssiden. Voxne Mennesker faa dem sjeldent at se, men
for deres Kjærligheds Skyld til Smaabørn ere de hvide Kvinder næsten
slet ikke frygtede af Befolkningen i Dalen; de kaldes endogsaa stundom
»de Salige«, hvorvel det almindeligt menes, at Bjergfruerne høre til de
Underjordiskes Slægt og sjelden eller aldrig gaa i Kirke.

Det gjør derimod Folkene i Dalen ofte nok, hver eneste Dag, baade
Morgen og Aften. Det er gode Folk dernede, baade fromme og dygtige.
Hvad de tage sig for, sætte de igjennem, og Kræfter have de som Bjørne.

Men hverken Dygtighed eller Kræfter hjælper, naar Pest og Sygdom
kommer. Der var Sot og Pest hele Verden over. Nu er det længe siden,
maaske et Aarhundrede, maaske næsten to. Hele Byer døde ud, og
Sygdommen drog videre og videre. Tilsidst fandt Smitten ogsaa Vej ind i
den lille Dal mellem Bjergene.61

Dernede var ikke meget for Farsoten at rydde op i. Kun to smaa
Landsbyer laa inde mellem Bjergene, een paa hver Side af Aaen, som
løber midt igjennem Dalen, og som, saa lille den er, alligevel danner
Grændsen mellem et Kejserrige og et Kongedømme. Landsbyen paa den højre
Side af Aaen hedder Store Gmain og tilhører Østerrig; Husene paa den
venstre Bred kaldes Lille Gmain og ligge i Bayern. Men Landsmænd og
gode Venner ere de Par Hundrede Dalboer alligevel. De kjende alle
hinanden ved Navn, mødes hver Dag i den fælles Kirke i Store Gmain og
samles tilsidst alle til Hvile inde paa Kirkegaarden hinsides Aaen.

Paa den Tid, vor Historie melder om, var der kun altfor mange, som Slag
i Slag flyttede over Aaen og tog" Bolig paa østerrigsk Grund Side om
Side under Jorden rundt 0111 Mariakirken i Store Gmain. Fra tidlig
Morgen til sildig Aften ringede Dødsklokken i Taarnet, til den en Dag
pludselig forstummede. Klokkeren havde ringet Præsten til Graven og var
derpaa selv gaaet til Sengs for ikke mere at staa op igjen. Da nu
Kirkeklokken tav, som 0111 ogsaa den var død, tog Skrækken Magt over de
sidste Tilbageblevne. Alt, hvad der endnu ikke var ramt af Sygen,
flygtede bort, 0111 bag Højstauffen.62

I Store og Lille Gmain stod Huse og Gaarde tomme. Kun to af Indbyggerne
vare blevne tilbage. Den ene var Jægeren Hans, der havde skudt
Stenbukken. Alle sine Slægtninge havde han mistet og sad nu ene paa sin
Gaard. Til Gaarden hørte et smukt Stykke Eng; det syntes han dog, at
han vilde have slaaet og Høet deraf bragt i Hus, inden Touren kom til
ham at dø.

Den anden var en stakkels gammel enbenet Mand; han havde sine gode
Grunde til at blive.

»Da Soten begyndte,« fortalte han Jægeren, da de ved Aftenstid sad ved
en Kande Vin, »saae jeg Døden og hans Kone, Pesten, komme gaaende langs
Aaen med hinanden under Armen. Døden bar en Le paa Skulderen og Pesten
en Rive, men i Riven manglede der en Tand. Det betyder, at een gaar
fri. Den ene bliver jeg! Pas paa, hvad jeg siger, Hans! Nu har jeg
været med i syv Slag og er kommet levende fra dem alle; saa var det da
ogsaa en Skam, om jeg skulde ligge og dø Straadød.«

Det gjorde han heller ikke, thi da han ud paa Natten skiltes fra sin
Vært og vilde gaa hjem, faldt han fra Gangbrædtet ud i Aaen og
druknede. Nu var Hans det eneste levende Menneske i Dalen.

Mark og Skov, og hvad deri løber, kryber63

eller flyver, led ikke under den Plage, som havde ramt Egnen.
Frugttræernes blegrøde Blomsterpragt stod fejrere end nogen Sinde,
Hveden skjød i Højden, og over Kornmarkerne sang de stigende Lærker
deres Sange, Vildtet paa Bjergene frydede sig over den mennesketomme
Ensomhed; Bjergharen fik sin lysegraa Vinterdragt paa og besøgte sine
langørede Fættere i Dalen, som bød til Gilde paa Bøndernes Kaal, og de
herreløse Geder klattrede tilvejrs paa Klipperne for at se, hvad
Gemserne deroppe havde at leve af. Det var et Liv som i Paradis.

Paa Engen hos Jægerhans stod Blomsterne tæt i Stimmel og kiggede
hverandre over Hovedet som Landsbyfolk ved et Fjællebodstheater; hen
over de brogede Blomsterhoveder flagrede hvide og gule Sommerfugle. Men
Ejermanden til al den Herlighed maalte i sin Ensomhed Engen med et
langt Øjekast og tænkte: »Havde jeg blot det Stykke Græs slaaet og Høet
vel bjerget!«

Næste Morgen stod han paa den sidste Skraa-ning af Untersbjerget, hvor
hans Jordlod begyndte, og svang Leen; Kræfter havde han for to, men
alligevel var han ikke kommet langt med Arbejdet, før Solen viste
Middag og han begyndte at blive træt i Armene. Desuden havde
Stauffen-bjerget derovre taget sin store Skyhat paa; det64

lovede ikke godt Vejr. Men sulten var han blevet, og spise maatte han.
Saa satte han sig ned under et Træ og fik noget at styrke sig paa.
Derefter strøg han sin Le paa en frisk og tog fat, hvor han var
sluppet.

Men neppe havde han begyndt igjen, før en Stemme sagde bag Ryggen af
ham:

»Skal jeg ikke hjælpe Dig, Hans?«

Det gav et Sæt i ham; han vendte sig om. Der stod en høj, slank, ung
Pige med skinnende Guldhaar og med en Le paa Skulderen.

»Maa jeg ikke nok hjælpe Dig lidt?« gjentog hun sit Spørgsmaal.

»Tak for det, og Guds Fred!« sagde Hans det kjækkeste han kunde, men
rykkede alligevel et Par Skridt tilbage. »Hvor kommer Du ellers fra?«

Den unge Pige svarede ikke men pegede kun op mod den høje, blaaligt
skinnende Bjergkam.

Nu kjendte Hans hende; det var den hvide Jomfru med det lange, gule
Haar, hende, der havde givet ham Stenbukken og frelst ham selv fra at
styrte ned i Klipperevnen. Alligevel var han saa ræd for hende, at han
korsede sig tre Gange i Træk.

Men Bjergfruen smilede kun derved. Hun havde trukket sine hvide
Skjorteærmer op over Albuerne og var allerede i Færd med at meje.65

Hillemænd! Det kan man kalde at slaa Græs. Hans tabte baade Næse og
Mund ved at se derpaa, og glemte helt sin Forskrækkelse. »Naa,« tænkte
han, »hun slaaer ellers bedre end de fleste Karle!« Saa gav han sig
selv til at meje, det rappeste han havde lært. Han syntes dog ikke, at
han vilde staa tilbage for et Kvindfolk.

Men hvor stærke Tag han tog, og hvor lange Skaal* lian slog, vinde med
hende kunde lian alligevel ikke. En halv Times Tid efter at de havde
begyndt, var hun allerede et godt Stykke forud for ham henne tilhøjre
helt nede ved Aaen.

Sveden haglede Hans ned over Panden, saaledes arbejdede lian. Det var
ogsaa den allervarmeste Ettermiddagstid; Solen trak Vand, og
Smaafuglene havde pattet sig for Sommerheden langt ind i de tætte,
kølige Buske. Kun Myggene var i godt Humør, de opførte deres lystige
Runddands.

Men rundt 0111 Keglen af Stauffenbjerget lagde sig en Ring af sorte
Skyer; Lutten blev stedse mere lummer; det begyndte at tordne.

»Hejda!« raabte Hans til sin Hjælperske, der stadigt arbejdede lige
ufortrødent, »kast Du din Le og løb op og gjem Dig under Lindetræerne
derhenne ved Korset, livis Du ikke vil have dit

line Skjørt gjennemblødt. Nu kommer der strax en Skylle.«

Den Fremmede saae et Øjeblik op fra sin Gjerning og svarede blot: »Aa,
det bliver vist ikke til Noget.« Derpaa brød hun en Kvist af den
nærmeste Pilebusk ved Aaen og svingede den et Par Gange over sit Hoved.
Strax fordelte Skyerne sig og trak som en Flok hvide Faar hen over
Himmelbuen.

Jægerhans skottede betænkeligt efter den fremmede Pige, der saaledes
kunde jage Skyerne af-vejen. Men hun blev ved, som hun havde begyndt,
og mejede lystigt videre. Saa trak han ogsaa paa sin Le, om end
adskilligt langsommere end hun.

Paa den Maade fortsatte de, til Solen sænkede sig ned vest om
Højstauffen og kastede sit røde Lys hen over Bjergspidserne. Paa det
Tidspunkt havde i fordums Dage Klokken i Store Gmain plejet at ringe
Arbejdet ud og Hvilen ind; men nu var der Ingen mere til at trække i
Klokkerebet; kun den synkende Sol meldte Timen til Bøn. Hans tog
andægtig Hatten af og læste: »Ave Maria, hil Dig, Du Benaadede; Herren
er med Dig, Du Velsignede blandt Kvinderne!« Da han havde sluttet,
vendte han sig om efter den Fremmede. Oppe mellem Lindetræerne laa
hun67

paa Knæ for det store Trækors. Aftenrøden lyste over hende.

Ved dette Syn blev Hans meget glad. Han forstod, at den, der bøjede sig
for Korset, ikke kunde have noget med det Onde at gjøre, og nu skyndte
han sig med lange Skridt op til den fremmede Pige for at sige hende Tak
for idag. Men som han allerbedst løb, snublede han over et
Muldvarpeskud og dumpede 0111 paa Næsen, saa lang han var, og da han
kom rigtig op paa Benene igjen, var den hvide Pige forsvunden. Med
mangehaande Tanker under Hatten vandrede han hjem og drømte hele Natten
om sin fremmede Skjønne.

Næste Morgen tidlig, da Hans kom ud paa Engen, fandt han den lyshaarede
Pige allerede i Færd med at vende Høet. Meget fornøjet blev han over at
se hende igjen og begyndte strax en længere Passiar, men hun svarede
ikke synderlig andet derpaa, end at idag skulde de være færdige med
Engen, og at det derfor var bedst at tage fat strax. Ved Middagstid, da
de holdt Hvil, blev hun forresten adskilligt venligere og delte lians
Tykmælk og Rugbrød med ham.

Dagen gik, og Skyggerne blev lange. Da Solen stod sin Nedgang nær,
sagde den fremmede Pige: »Nu har jeg hjulpet Dig. med det Værste; hvad

der endnu er tilbage, faaer Du nok gjort selv.« Hun tav et Øjeblik og
tilføjede derpaa: »Saa kan jeg gaa.«

Hans vidste ikke rigtigt, hvad han skulde svare: »Hvad hedder Du
egentlig?« spurgte han.

»Man kalder mig »Den, der længes efter Gud«. Paa Menneskesprog troer
jeg, det Navn hedder Anna.«

»Hvad skal jeg saa give Dig til Løn, Anna?« fortsatte Hans.

»Aa, Du behøver ikke at give mig Noget; jeg har hjulpet Dig, fordi jeg
holder af Dig.« — »Holder Du af mig? Naa, det er kjønt!« — Hans trak
Vejret dybt, og da han ikke fandt paa noget Bedre at sige, tog han
Riven paa Skulderen, vendte sig om og gik. Men han var ikke kommet
mange Skridt bort, før han selv syntes, at han havde baaret sig ad som
en Klodrian. Saa gjorde han Omkring, tog den unge Pige smukt om Halsen
og kyssede hende paa Kinden til Tak. Men hun kyssede ham blidt igjen og
sagde stille: »Vil Du have mig til Hustru, saa tag mig, Hans. Jeg
holder meget, meget af Dig.« — Hans betragtede den unge Pige. God og
smuk saae hun ud, som hun stod der bange og forvirret. Saa rakte han
hende Haanden. »Vil Du ogsaa altid blive hos mig?« spurgte han.69

»Ja, det vil jeg, og jeg skal være Dig baade tro og lydig. Men det maa
Du love mig,« tilføjede hun, og der gled en Skygge over hendes Ansigt.
»Forband mig aldrig for det, som jeg var, og løft heller ikke din Haand
imod mig. Det vilde blive Dig selv til Savn og mig til usigelig Sorg og
Skade.« —

»Jeg, løfte min Haand imod Dig!« lo Hans og gav hende et Kys, saa at
Aandedrættet forgik hende. »Hvor falder Du paa det?« —

Brud og Brudgom vare de nu, men hvem skulde vie dem ? Præsten var død,
og i mange Miles Omkreds var ikke et levende Menneske at finde. Saa
fulgtes de sammen ind i den tomme Kirke og knælede for Alteret. De
havde hverken Brudepige, hverken Forlover eller Skaffer. Kun stod der
paa Alteret den hellige Jomfru med Guldkronen paa sit udslagne Haar, og
ved Siden af hende, tilhøjre Erkeenglen Michael med Sølvskjold og
Flammesværd, tilvenstre Sankt Georg i Brynje af skinnende Guld. Dem bad
de være Vidner og bøjede sig for Crucifixet øverst oppe. Hans læste et
Fadervor for Anna, og hun læste med usikker, uvant Stemme et igjen for
ham. Derpaa trak de selv i Klokkerebet og ringede for hinanden højt og
længe, som ved70

store Bryllupper. Saa fulgtes de hjemad Haand i Haand som Mand og
Hustru.

Hjemme gjorde Anna Ild paa i Køkkenet og gav sig til at bage Pandekager
til Festen, thi hvad vilde det være for et Bryllup, hvor man ingen
Pandekager flk. Men mellem hver Pandekage, hun vendte, løb hun hen og
rettede saa paa Et, saa paa et Andet i Kjøkkenet. »Stakkels Hansemand,«
udbrød hun, »en saadan Uorden, som Du har i Huset! Men nu skal jeg nok
snart faa det altsammen bragt i Stand.«

Og det fik hun ogsaa.

Lidt efter lidt befolkede Dalen sig igjen. Flygtningene vendte tilbage
til deres Huse, og de Afdødes Ejendom toges i Besiddelse af nærmere
eller fjernere Arvinger. Hver fik nok at tage Vare paa, og i den første
Tid havde ingen Stunder til at blande sig i Naboens Anliggender. »Hans
har hentet sig en Hustru andetsteds fra« hed det sig, og dermed var den
Sag afgjort.

Men i Huset hos Jægerhans stod Værelserne fulde af Solskin og Markerne
fulde af Korn. Dag for Dag blev han mere velstaaende, og efter en fire,
fem Aars Forløb regnedes han folden rigeste Mand i Byen. Hans var
bleven en71

statelig, bredskuldret Bonde med svære Sølvknapper i Søndagsvamsen.
Hans Hustru kom ikke meget ud blandt Folk; hun passede sit Hus i
Stilhed og gjorde, hvor hun kunde, godt mod de Fattige. Sin Mand havde
hun skjænket Tvillinger, to fine Smaapiger med hørgult Haar og store,
lyseblaa Øjne. Naar Børnene legede udenfor Huset med deres Dukke og
deres Trillevogn, stod Folk i Forbigaaende stille og glædede sig over
de Smaa.

Da brød en ny Ulykke ind over Dalen. Efter langvarige, vedholdende
Regnskyl styrtede Vildbække i Hundredevis skummende ned fra Høj
stauffens Sider og skyllede hen over Marker og Enge. Og da Vandet
endelig sivede bort igjen, laa det frugtbare Dalstrøg tilsandet og
overstrøet med Bjerggrus og Rullestene. Kun Jægerhans' Jorder havde
næsten ikke taget Skade. Med Undtagelse blot af en lille Lod nærmest
Aaen løftede hans Grundstykker sig som grønne Oaser op af Ødelæggelsen
i det oversvømmede Land.

Med Sorgen over Skaden forenede sig hos Bymændene nu ogsaa Misundelse.
For første Gang blev Naboerne opmærksomme paa den fremmede Kvindes
indesluttede Væsen. Onde Tunger begyndte at mumle om, at hun kunde
vende Vejret, som hun vilde.72

Denne Tale kom ogsaa Jægerhans for Øre, og det faldt ham uvilkaarligt
ind, at hun, der nu raadede for hans Hus, hin Dag ude paa Engen havde
jaget Uvejrsskyerne fra hinanden med en Pilekvist. I sit lykkelige
Samliv og ved den Kjærlighed, hun viste ham, havde han efterhaanden
glemt den Sagnverden, hvorfra hun var kommet. Nu dukkede Mødet paa
Snemarken mellem Lysroserne op for ham igjen. Halvt om halvt følte han
sig ræd for sin egen Hustru. Det var ham ikke mere hyggeligt og
veltilpas i hans stadselige Storstue; Størstedelen af sin Fritid
begyndte han at tilbringe i fri Luft med Bøssen paa Nakken eller, hvad
stundom hændte, endogsaa i Kroen.

En Morgen kom han efter flere Dages Fraværelse mismodig og med tom
Jagttaske tilbage til sit Hus. Inde i Gaarden var Alt stille, Piger og
Karle havde begivet sig bort til en Fest for St. Georg i Nabobyen Nonn;
kun den gamle Husholderske var blevet hjemme. Paa hans Spørgsmaal om,
hvor Konen og Børnene var, viste hun ham ned i Frugthaven bag Gaarden.

Under Skyggetaget af et stort Valnøddetræ sad Husfruen med sit
Sømmearbejde i Skjødet; ved hendes Fødder legede Børnene med et
Gedekid, Smaapigerne vilde have det til at sidde paa73

Bagbenene som en Hund, men det kunde Gedekiddet ikke; det faldt hele
Tiden omkuld. Tilsidst begyndte den ene lille Pige at blive utaalmodig.
»Moder, faa den lille Ged til at sidde!« raabte hun. Og den anden
stemmede grædende i med : »Moder, den skal sidde; faa den til det!» —

»Men det kan jeg jo ikke, Børn, vær nu artige ! Den stakkels lille
Gedebuk lærer aldrig at sidde paa Bagbenene.«

Men Børnene vedbleve at forlange det og græde.

Da vendte den lyshaarede Frue sig med Ansigtet om mod Untersberg og
udstødte et gjennem-trængende Raab »Titi!« Strax derefter skjød en stor
Fjeldørn ned gjennem Luften forsigtigt bærende et Gemsekid i Næbbet.
Gemsekiddet lagde den i Favnen paa Børnene og dalede selv ned ved Siden
af deres Moder. Men den lille Gemse rejste sig op paa Bagbenene med
Forbenene bøjede ind til Kroppen og Ørerne ud hver til sin Side ganske
som en afrettet Hund. Nu blev der Jubel, hvor der før havde været
Graad. Smaa-pigerne kyssede Gemseungen, som om de vilde kvæle den;
derpaa tog de fat hver i sit Forben af den og gav sig til at dandse
rundt i Græsset med den. Men den store Ørn sad ved Siden af og klappede
med Vingerne i Takt dertil.74

Da styrtede midt i Glæden Jægerhans frem bag en Busk; Øjnene stode
stive i Hovedet paa ham af Vrede. »Fordømte Hex!« raabte han »skal Du
ogsaa ødelægge mig Børnene med dine Djævlekunster!« Og hans knyttede
Haand faldt tungt ned over Hustruens Skulder.

Børnene skreg af Angst, den lille Gemse smuttede hort, men Bjergfruen
kastede sig 0111 Halsen paa sin Husbond og kyssede ham i Hast endnu en
Gang: »Græd ikke for mig, jeg kan ikke blive!« Dermed strakte hun begge
Hænderne ud over Hovedet paa hver af sine Smaapiger, svang sig op paa
den store Ørn og var i samme Øjeblik forsvundet. Langt, langt ude som
en lille lysende Plet blev Sagnsynet borte bag Høj-thronen paa
Untersberg.

En Tid lang stod Hans sandsesløs og maalløs og stirrede efter sin
Hustru. Da gik det op for ham, hvad han havde forbrudt, og hvem han
havde tabt. Han kastede sig ned paa Jorden forbandede sig selv, rev sig
i Haaret og teede sig som en Rasende. Og Børnene græd endnu højere end
han; de flygtede rædde for deres egen Fader, da han endelig kom saa
meget til sig selv, at han vilde tage dem ved Haanden og føre dem ind i
Huset. Kun med Møje fik den gamle Husholderske dem lokket tilbage og
bragt til Ro.75

Men Hans tog som i Taage Vejen lien imod Untersberg. Klattrende fra
Sten til Sten uden selv at mærke, hvor lian traadte, hørte lian dybt
under sig Klokken i Store Gmain ringe til Ave. Og han mindedes hin
Aften, da han havde seet den lyshaarede Pige knæle ved Avetid for
Trækorset mellem Lindetræerne, og mindedes, at den samme Klokke, ringet
af dem selv, havde lydt engang ved deres ensomme Bryllup. Al hendes
stille Kærlighed randt ham i Hu; saa trofast havde hun elsket ham, at
det neppe var muligt, at hun trods lians store Synd imod hende kunde
nænne at forlade ham for stedse.

Og han søgte deroppe i den øde, kolde Højde; kun Klippevæggene hørte,
hvor han kaldte og bad. Solen var for længe siden gaaet ned, over
Fjeldbunden skinnede underlige, selvlysende Blomster; Stenblokke og
Snepletter tog sælsomme Skikkelser i Mørket omkring ham, og fra Tid til
anden klang det som Hammerslag eller Vaaben-gny. Men han vandrede som
en Søvngænger frem imod Højthronen. Spalter og Klipperifter, rosenrødt
belyste af glødende Malm i Dybet, sprang han over uden at ændse dem. Jo
bredere Kløften blev, jo lettere sprang han; bløde, usynlige Arme greb
ham og bar ham. Træt og fortumlet lænede han sig tilbage i de bløde
Arme,76

lænede sig saa længe, til hans Øjne lukkede sig i Blund.

Men da han vaagnede igjen, var det aarle Morgen; han laa paa
Skraaningen over Engen mellem blomstrende Lindetræer med Hovedet lænet
op mod Græsbænken under det store Kors, hvor han første Gang havde seet
Anna knæle for den Konge, paa Guldglorien omkring hvis Hoved stod at
læse: Lovet være Gud, som løser al vor Vaande.

Ved et af Træerne laa en lille hvid Sko; Skoen var traadt itu, og røde
Blodspor skinnede igjennem den. Hans kjendte godt den lille hvide Sko;
han tænkte paa den Fod, som for hans Skyld havde traadt sig tilblods,
og paa de bløde Arme, der hele den lange Nat havde baaret ham som et
sovende Barn over Klipper og Afgrunde hen til et Sted, hvor der var
trygt og farefrit at hvile. Nu forstod han, at hun elskede ham endnu og
gjerne vilde være bleven hos ham, om hun havde kunnet. Han tog den
lille blodige Sko, bar den hjem og gjemte den i Glasskabet mellem
Helgenbillederne. Og han græd i Stilhed for sin tabte Skat men søgte
hende ikke mere deroppe. Ellers maatte hun jo træde sine Fødder
tilblods igjen, hun, som til Løn for al sin Kjær-77

lighed tilsidst kun var bleven slaaet og forbandet af ham.

Tungest var Savnet i den allerførste Tid; Børnene græd for deres Moder
og kaldte paa hende. Men det varede kun nogle Dage, saa spurgte de ikke
mere efter hende; de vare altfor smaa. Kun somme Tider, naar de havde
løbet og leget paa egen Haand, vendte de hjem og fortalte, at Mama var
kommet til dem. Men da de blev store nok til selv at flette deres Haar,
mødte de hende ikke mere og glemte hende helt.

Dog Bjergfruen glemte hverken Børnene eller deres Fader. Hans var
bleven folkesky og passede kun halvt sin Gjerning; alligevel var det
ikke til at se, at lians Velstand egentlig tog af. Døtrene trivedes
godt og skjød frodigt tilvejrs; da de blev voxne, var ingen anden Brud
i Landsbyen smukkere eller rigere end de. Saa lovede de sig hort til to
fattige Brødre, som havde været deres Legekammerater fra Barndomstiden.

Morgenen efter den Dag, da der sidste Gang var blevet lyst i Kirken for
de to Brudepar, fandt hver af Søstrene ved Hovedgjærdet af sin Seng en
Brudekrans af Edelweis i fine, matte Sølvblomster og ved Fodenden en
Pose med Guldknapper til deres Fæstemænds Trøjer. Om78

det var en Gave fra deres tavse Fader eller maaske fra en Bjergfrue,
der vilde dem vel, vidste de neppe; de formodede dog det Sidste. Men
saa fremmede vare de blevne for deres Moder, at de først stænkede
Gaverne over med Vievand, før de turde prøve den mathvide Brudekrans
eller give deres Kjærester Posen med Guldknapperne.

Siden den Tid er der gaaet mange, mange Aar, men endnu staaer det store
Ivors med sin Indskrift mellem Lindetræerne paa Skraaningen over Engen
i Store Gmain. Landsbyens Børn lege under Træerne omkring Korset og
løber Vandringsmanden imøde, naar han kommer forbi, venlige Smaabørn
med leende Munde, med glade Øjne og lysegult Haar— Bjergfruedøtrenes
Afkom.PAA PARADISETS ENG.

De fleste Smaabørn komme, naar de dø, strax op i Himmelen. Denne Himmel
er noget meget alvorligt, om hvilket vi Lægfolk bør tale med
Forsigtighed og holde os til hvad Præsten prædiker eller hvad Fader og
Moder have lært os i vor Barndom. Noget andet er efter Sagnet den
saakaldte Paradiseng, der, som Legenden siger, ligger etsteds mellem
Stjernerne udenfor Guldporten, ved hvilken Sanct Peter staaer Vagt.
Derhen komme de Børn, som nok have været gode men dog ikke
tilstrækkeligt artige til strax at rykke op i øverste Klasse. Engle
blive de alligevel, og nogen Straf for deres Smule Uartighed faae de
ikke, saasom de store Cheruber altid tage Børnene i Forsvar og
undskylde dem med, at de Smaa egentlig kun af den Grund vare uvorne, at
de havde en daarlig Mave eller Ondt i Halsen. En blank Guldglorie til
at bære80

om Hovedet bliver der ogsaa givet hver af dem paa den første
Fødselsdag, de tilbringe fjernt fra deres jordiske Forældre, men hvis
nogen troer, at Englebørnene den liele lange Dag ikke bestille andet
end lege Tagfat mellem Skyerne eller slaa Smut henad Himlen med
Stjerneskud, saa tager han rigtignok meget fejl. Ogsaa deroppe maa man
gaa i Skole for at vænne sig af med Spilopper og lære at arte sig vel.
A-B-C-Bogen, de læse i, er fuld af dejlige Eventyr med straalende
Billeder, Griflerne ere af Guld, og Tavlen, de skrive paa, af Sølv, men
baade for den lille og den store Tabel ere Englebørnene fri, thi i
Evigheden kjendes heldigvis ikke noget til Talstørrelser. Skolelærer
for dem er Doctor Faust. Han var paa Jorden Magister og maa paa Grund
af en Historie, der ikke kommer denne Sag ved, finde sig i at holde
Skole i Himlen, til han selv engang faaer Ferie i den evige Hvile.
Onsdag og Lørdag Eftermiddag have Skolebørnene fri; saa gaa de sammen
med deres Lærer en lang Spadseretur henad Mælkevejen. Men om Søndagen
faaer de Lov til at lege paa Paradisengen udenfor Himlens Port, og den
Fornøjelse glæde de sig til liele Ugen igjennem. Den Dag staaer de ikke
under Opsyn af Doctor Faust; lian har haft nok at bestille med dem i81

Skolen og maa ogsaa en Gang imellem hvile sig ud. Her er det Sanct
Peter, som skal passe paa dem, medens de tumle sig paa Engen. Han
vaager over, at alt gaaer ordentligt til i Legen og at Ingen gjør kaade
Streger eller fjerner sig for langt fra de andre. Flyver en af dem
højere tilvejrs, end tilladt er, fløjter han i sin store gyldne Nøgle.
Det betyder: Tilbage igjen paa Plads!

Engang en Søndag skinnede Solen saa stærkt, at den hellige Petrus af
Varme faldt i Søvn udenfor Himmelporten. Da de smaa Engle mærkede det,
fløj de fra hverandre til alle Sider og spredte sig over hele
Paradisengen. De væv-rest.e iblandt dem gik paa Opdagelsesrejse og kom
tilsidst til det store Plankeværk ved Verdens Ende. Først ledte de
efter en Sprække til at kigge igjennem, men, da de ingen fandt,
flagrede de op ad Bræddevæggen, klamrede sig fast øverst oppe og ståk
nysgjerrigt Hovedet ud over Kanten.

Derovre paa den anden Side laa Helvede, og paa Pladsen foran
Plankeværket løb en Mængde Smaadjævle omkring og gjorde Hundekunster.
Spektakelmagerne vare saa sorte, som om de vare dyppede i det Blæk, der
paa Jorden gjør saa mange Ulykker; i Panden havde de et

Par Horn og bagpaa en lang Hale. Tilfældigvis saae en af de sorte Fyre
tilvejrs og fik derved Øje paa Englene, der tittede ud over
Plankeværket. Strax begyndte Skjælmene dernede bønligt at bede om Lov
til blot et Øjeblik at slippe ind i Himlen. De skulde nok være ganske
stille og opføre sig rigtig net.

Det gjorde Englebørnene ondt for de stakkels Smaadjævle; de syntes, at
de sorte Krabater saae ganske gemytlige ud og muntre, at man vel nok
kunde slaa en lille Leg af med dem. Et af Børnene vidste, hvor
Jacobsstigen var gjemt. Den fik lian i Forening med alle de andre
trukket ud af Skuret og stille, ganske stille for ikke at vække Sanct
Peter slæbte de afsted med den og skubbede den over Plankeværket ned i
Helvede. Strax entrede Spektakelmagerne med de lange Haler i flyvende
Fart som Abekatte op ad Trinene. Børnene deroppe rakte dem Haanden og
hjalp dem over paa den anden Side. Paa den Maade slåp de smaa Uhyrer
ind, hvor de ikke havde noget at bestille.

I Begyndelsen bar de sig ganske ordentligt ad. Velopdragent gik de
omkring og bar deres Hale som Slæb under Armen, paa den Maade som de
vare oplærte til af Fandens Oldemoder, der holder strengt paa gode
Manerer. Men med83

Pænheden varede det ikke længe; de begyndte snart at blive kaade,
vendte Møller, slog Kolbøtter og sprang Buk over hinanden samt hylede
dertil op som rigtige Djævleunger. Den skikkelige Maane, der netop
kiggede ud af et Vindue i Himlen, blev modtaget af dem paa den mest
uforskammede Maade, de rakte Tunge ad den, peb i Fingrene og vrængede
Næse, saa Maanen grædefærdig maatte trække sig tilbage og rulle et
Gardin ned. Tilsidst fandt de paa at rykke Blomsterne paa Paradisengen
op med Rod og kaste dem i Massevis ned paa Jorden.

Nu blev Englene bange og fortrød nogen Sinde at have indladt sig med
disse sorte Lømler. De bad og truede, men lige meget hjalp det, og
tilsidst gav en af de langhalede en lille Engel et saadant smældende
Ørefigen, at Sanct Peter vaagnede ved Kladsket deraf.

Han slog sin Hænder sammen af Forfærdelse over at se det Hus, der laa.
»Ind i Skolestuen med Jer, Marscli!« raabte han, saa det dundrede; og
Englebørnene listede af forknytte og med hængende Vinger. Derpaa
hentede lian et Par haandfaste Helgene, Sanct Christopher og Sanct
Dunstan. De flk Smaadjævlene fat i Nakken og hjalp dem hjemad i en
Fart. En af de værste, ham, der havde slaaet Engelen paa Øret, var

6*84

oven i Kjøbet fræk nok til at mukke ad de ældre. Saa tog Sanct Dunstan
ham ved Halen, svang ham nogle Gange rundt i Luften og — vupti! — fløj
Fyren i en Bue over Plankeværket ned paa alle fire i det Hul, hvor han
hørte hjemme.

Næste Dag klagede Sanct Peter til Doctor Faust, og Skolebørnene flk
deres fortjente Straf. Den følgende Søndag kom ingen af dem ud at lege
paa Engen, og han, der havde fundet paa at hente Jacobsstigen, maatte
staa en hel Time i Skammekrogen uden Glorie 0111 Hovedet.

Een god Side havde Sagen dog. Blomsterne, der vare blevne rykkede op af
Paradisengen og kastede ned paa Jorden, slog Rod og voxede videre. Vel
tabte Stjerneblomsten meget af sin oprindelige himmelske Skjønhed, men
allerkjæreste er den dog endnu at se med sin guldgule Skive og
sølvhvide Straalekrans. Og saasom den er af ædelt Udspring, boer i den
en sælsom Kraft. Naar en ung Pige plukker en saadan Blomst og eet for
eet rykker de hvide Blade af dens Krone, samtidigt med at hun udtaler
en velbekjendt Formel, faaer hun, naar hun kommer til det sidste
Stjerneblad, ufejlbarlig Svar i den vigtige Sag, der ligger hende paa
Hjerte.TULLE I SKOVEN.

Der var engang en rig Greve; han havde en smuk Frue og en lille Datter
med krøllet Haar og blaa Øjne; Gertrude hed hun, men kaldtes
almindeligvis for Tulle. Foruden mange andre Godser ejede Greven ogsaa
et gammelt Jagtslot, der laa i en Skov, og i Skoven vrimlede det af
Hjorte, Raadyr og alskens andet Vildt.

Hver Forsommer, naar Egene stode fuldt udsprungne, tog Greven med
Hustru og Barn og Tjenestefolk ind paa Slottet i Skoven og morede86

sig med at gaa paa Jagt til langt ud paa Efteraaret. Mange Besøg flk de
fra Nabolaget, og Liv og Lystighed var der paa Slottet.

Engang skulde der afholdes en stor Jagt. Nede i Gaarden foran Trappen
stod de opsadlede Heste og skrabede utaalmodigt med Hovene i
Brostenene; Hundene, der vare blevne koblede sammen i Klynge, trak i
Tøjret^ saa de nær havde trukket Folkene med, der skulde holde paa dem,
og Jagtfalkene sad med Hætterne over Hovedet og slog med Vingerne.

I Døren til Forstuen, der var pyntet med vældige Hjortetakker og sorte
Vildsvinehoveder, stod Tulle hos sin gamle Barnepige og saae paa de
smukke Heste og de hvide Hunde med brune Pletter.

Nu samlede Greven og hans Jagtkammerater sig ude i Gaarden. Ogsaa
Tulles Moder kom. Hun bar en lang Ridedragt af grønt Fløjl og store
vajende Strudsfjer paa Hatten. Først kyssede hun Tulle, saa lod hun sig
løfte op paa sin hvide Hest. Ogsaa Greven tog sin Datter paa Armen, gav
hende et Ivys og sagde: »Nu ride vi ud i Skoven til alle Fuglene og
Dyrene. Naar vi møder Pintseharen ined de ni Guldæg, skal jeg nok hilse
den fra Tulle og bede den om at lægge endnu et Æg til Dig.« Derover87

blev Tulle saa glad, at hun, for bedre at kunne komme til at kysse sin
Fader, rykkede ham saaledes med begge Hænder i Skjægget, at han nær
havde skreget højt. Saa sprang han op i Sadlen, og Toget red ud af
Borgporten. »Pas godt paa Tulle, Karoline, og lad hende ikke tumle
omkring paa egen Haand!« raabte Greven til den gamle Barnepige, idet
han red afsted.

Samme Dags Eftermiddag løb Tulle nede i Haven og legede. Karoline havde
to Gange itræk fortalt hende Historien om Pintseharen med Guldæggene;
nn sad den gamle med Kniplepindene i Haanden og slumrede blidt ind paa
Bænken under Lindetræet, om hvis blomstrende Krone Bierne summede.

Tulle havde fanget en Mariehøne og gav sig til at tælle, hvor mange
sorte Prikker der sad paa dens røde Vinger. Men allerbedst som hun var
i Færd med at tælle, lettede Mariehønen Vingerne og fløj. Tulle løb
efter den, til hun tabte den af Syne. Da saae hun med eet en spraglet
Sommerfugl sidde paa en Stokrose. Den lille Pige listede sig paa
Taaspidserne hen for at nappe den, men vips! var Fyren borte oppe over
Havemuren.

Højt nok til at slippe op over den kunde Tulle rigtignok ikke hoppe.
Men hvad var den88

Dør i Muren til andet end til at løbe ud igjennem? Hun rakte sig op saa
langt, saa skrækkelig langt, hun kunde, og fik tilsidst Klinken skubbet
fra. Saa stod hun udenfor i Egeskoven.

Her er det nok, at Pintseharen med Guldæggene boer, tænkte Tulle og
saae sig omkring. Men hun kunde ikke faa Øje paa den; formodentlig
maatte den sidde etsteds længere inde i Skoven. Saa løb hun videre paa
Lykke og Fromme.

Hun havde allerede løbet langt, da hun begyndte at tænke paa, om det
ikke var bedre at vende hjem igjen til Karoline. Da flagrede pludselig
en sort- og hvidplettet Skade hen og spærrede Vejen for hende.

»Sikken en dejlig Kjæde, Du har om Halsen,« sagde Skaden og lagde
Hovedet om paa den ene Side for rigtig at se paa Tulle. »Giv mig straks
den Kjæde, ellers hakker jeg Dig i Næsen med mit spidse Næb.«

Den stakkels lille Pige blev helt forskrækket; med rystende Hænder
spændte hun Ivjæden af og kastede den hen til Skaden. Og den slemme
Fugl snappede den i Næbbet og fløj bort med den.

Nu havde Tulle faaet nok af Skoven. »Aa, min Guldkjæde,« jamrede liun,
»livad siger nu Karoline, naar jeg kommer hjem uden Kjæde89

om Halsen!« Hun vendte sig om og løb efter sin Mening samme Vej
tilbage, som hun var kommet, men jo stærkere hun løb, desto længere kom
hun ind i Skoven.

»Uhu,« raabte det med eet ud af et gammelt Træ, og da Tulle saae sig
forskrækket omkring, opdagede hun en Ugle, der sad og rokkede frem og
tilbage og stirrede paa hende med store, luende Øjne. »Uhu,« sagde
Uglen, »det er dog et dejligt Slør, Du der har siddende paa Hatten. Giv
mig strax Sløret, ellers river jeg alt Haaret af D ig med mine skarpe
Kløer!«

Tulle rystede som et Espeløv. Hun kastede Sløret fra sig og løb videre,
det bedste hun havde lært. Men Uglen tog Sløret og hængte det over
Hovedet paa sig. Saa bildte den sig ind, at den var en Slørugle.

Men den lille Pige flakkede om i Skoven uden at finde Vej eller Sti.
Alle Vegne slyngede Trærødderne sig hen ad Jorden som brune Slanger, og
Brombærrankerne greb Tulle fat i Kjolen med skarpe Torne. Da raslede
det oppe i Kronen af et Træ, og et rødt Egern kom smuttende ned ad
Stammen.

»Det gjør mig da ingen Fortræd,« tænkte den Lille, men deri tog hun
fejl. Egernet var ikke et Haar bedre end Skaden og Uglen.90

»Aa,« raabte Egernet, hvor det er en mageløs dejlig Hat, Du har; den
kan jeg låve en udmærket Rede af til mine Unger. Giv mig Hatten, ellers
bider jeg Dig i din store Taa med mine lange Tænder.«

Saa gav Tulle Egernet sin Straahat og gik grædende videre. Benene kunde
knap bære hende mere, men Angsten drev hende alligevel frem.

Lidt efter lidt blev Skoven lysere, og Tulle traadte ud paa en Eng, der
skinnede i Solen. Røde Nelliker og blaa Klokkeblomster stode Side om
Side og nikkede til hinanden, og rundt omkring i Luften dandsede hvide
og gule Sommerfugle. Men den lille Pige tænkte hverken paa at plukke
Blomster eller fange Sommerfugle mere. Hun satte sig ned paa en Tue og
græd og hulkede, saa det maatte røre de haarde Stene under Jorden.

Da kom der ud af den store Skov vandrende en liøj, graaskjægget Mand.
Paa Hovedet bar han en sælsom bredskygget Hat og i den højre Haand en
hvid Stav. Men paa hver af hans Skuldre sad en kulsort Ravn.

Det susede gjennem Toppene af de gamle Ege; Træer, Buske og Blomster
bøjede sig, hvor han gik forbi.91

Den høje Mand kom lige hen til Tulle og blev staaende foran hende.

»Hvad græder Du for, min lile Pige?« spurgte han saa venligt, at han
strax vandt Tulles Fortrolighed, og hun greb ham med begge Arme fat om
Knæet. Den gamle Mand klappede hende paa Hovedet til Gjengjæld. Han
havde kun eet Øje; men det ene Øje lyste meget klarere og mildere end
begge to tilsammen hos alle andre Mennesker. Den lille Æventyrerske
fortalte ham nu med grædende Taarer al den Fortræd, de slemme Dyr havde
gjort hende, om hvor skrækkelig vred Karoline vilde blive.

»Det skal Du ikke bryde Dig noget om, mit eget lille Liv,« trøstede den
Gamle hende. »Den Sag faa vi nok bragt i Orden igjen. Kan Du nu
fortælle mig, hvad din Fader hedder?«

»Han hedder Papa.«

»Naa, ja saa kjender jeg ham godt, og vi skal sagtens finde hjem.« —
Dermed bøjede han Hovedet lien til Ravnen paa sin venstre Skulder.
»Flyv og hent Storken!« befalede han.

Ravnen fløj og forsvandt. Et Øjeblik efter kom den tilbage med Storken.

Da Storken saae den gamle enøjede Mand med den bredskyggede Hat, vidste
den ikke, paa livad Ren den skulde staa, af bare Underdanig-92

hed. Saa stillede den sig først paa det højre Ben og bukkede saa dybt,
at den stødte Næbbet et godt Stykke ned i Jorden; derefter skiftede den
om paa venstre Ben og bukkede igjen. Men den gamle Mand sagde: »Mester
Langeben! se rigtig paa den lille Pige og husk Dig om, hvor hun har
hjemme.«

Storken gav sig til at sparke rundt om Spilopmageren, der nu nok saa
fornøjet sad i Græsset og lo ad dens tynde Ben og røde Hoser. Men
Storken vedblev at være lige gravitetisk for det. Først lagde han
Hovedet om paa den ene Side af Halsen og kiggede paa hende fra højre,
saa tog han et Par Skridt endnu og kiggede igjen fra venstre. Tilsidst
stillede han sig op foran den gamle Mand, bredte begge Vingerne ud til
Tegn paa Ærefrygt og meldte:

»Mægtige Herre! den lille Pige kjender jeg nok. Det er Tulle, som jeg
for en tre, fire Aar siden bragte til Greven og Grevinden paa Slottet.«

»Godt,« sagde Manden, »saa bring hende derop igien!«

Men nu begynde Storken at hænge med Næbbet. »Stormægtige, allerviseste
Herre,« stammede den frygtsom, »det har jeg virkelig ikke Kræfter til.
Siden den Tid er Tulle blevet altfor tung og tyk.«93

»Hvad er det nu for en Snak!« afbrød den enøjede Mand ham vredt. »Bærer
Du maaske ikke sommetider baade to og tre ad Gangen og imellemstunder,
naar Du har drukket en Taar Mosevand over Tørsten, ovenikjøbet fire?
vær saa god at lystre, ellers skal jeg tale et Ord med Dig.«

Da blev Storken bange og løftede straks Tulle op paa sin Ryg. Næbbet
bøjede han tilbage og holdt hende fast ved Bæltespændet for en
Sikkerheds Skyld.

»Men min Guldkjæde og Sløret og Hatten!« raabte Tulle ængstelig ved
Tanken om Karoline.

»Dem skal min anden Ravn nok skaffe tilbage og tilmed give de slemme
Dyr et rigtigt Nakkedrag for deres Uartighed,« lovede den Gamle.
»Mester Langeben, gjør dine Sager godt!«

Manden med den hvide Stav nikkede til Tulle og kyssede paa Fingeren. I
samme Øjeblik lløj Storken afsted med hende. Det gik i en Fart og højt
tilvejrs kom de; Træerne nedenunder saa ikke større ud end smaa krusede
Persilleplanter i et Havebed. Men Storken holdt hende godt fast ved
Bæltet, og blødt var det at sidde paa dens dunede Ryg, blødere end i en
Vugge, saa blødt, at den lille trætte Tulle lagde Armene rundt om
Halsen paa Fuglen og faldt i Søvn.94

Da hun vaagnede igjen, laa hun hjemme paa Græsplænen i Haven, og foran
hende stod Karoline og skjændte:

»Herregud, Barn, ligger Du nu der i det fugtige Græs og sover! hvad en
saadan lille Tingest dog ogsaa kan hitte paa! nu har jeg ikke et eneste
Minut haft Øjnene fra Dig, men alligevel seer Du dit Snit til at rulle
Dig i Gruset og lægge Dig i Græsset. Herre Jemini! der ligger din
Halskjæde og driver midt i Gangen; Hatten har Du kylet ind i
Resedabedet, og det smukke nye blaa Slør flænger Du af Dig og lader det
blive hængende i Rosenhækken. Kom strax ind og faa noget varmt at
drikke! begynder Du først at hoste eller nyse en Smule, saa er det
naturligvis strax mig, som skal bære Ansvaret derfor. Ih, Du
forbarmende, saadant et evindeligt Bryderi man har med de taabelige
Rollinger!«

Men Tulle var ikke saa taabelig endda. Hun samlede i al Stilhed sine
Sager sammen og sagde ikke et Muk til Skjændene, hun flk.

Thi havde Karoline faaet Sagens rigtige Sammenhæng at vide, var det
kanhænde ikke blevet ved Skjændene alene.HEXESPEJLET.

Den vilde Jæger lader sig ikke engang af Kirkeklokkerne paa Søn- og
Helligdage forstyrre i at gjenne Vildtet. Men Frednings-tiden iagttager
han strengt, og det er et Træk, som, trods alt, hvad der kan siges paa
ham, stiller ham i et nogenlunde fordelagtigt Lys.

Noget maa han dog have at bestille, naar han ikke jager. Ivan han ikke
se sit Snit til at stikke en Tønde an i Kjælderen hos Klosterbrødrene,
morer han sig med at sparke Brygger-kjedlen omkuld for Mosekonen eller
smække de smaa Havfruer med en Kjæp over Halen. Men aldrig er han dog
saa glad, som naar han kan96

spille Hexene et Puds paa deres Rejse til Bloksbjerg. Langs Vejen, hvor
disse kvindelige Uhyrer komme farende paa deres Kosle. har han spændt
Net ud og hængt Doner af tykt Hampereb op i Træerne. Synderlig mange
Hexe fanger han rigtignok ikke, for de beredne Damer er nok saa snu som
han selv og adskilligt til, men faaer han en Gang imellem fat paa én,
sætter han hende øjeblikkelig en Tøjklemme i Munden; den bliver saa
siddende fast til næste St. Hansnat, og i al den Tid kan Hexen ikke
bruge Mund, hvilket skal være det værste, som overhovedet kan overgaa
hende.

Engang, da han var i Færd med at spænde sine Net ud, mødte lian
Skovdronningen, som er en Barndomsveninde af ham. Hun bad Jægers-manden
ind i sin Søjlesal til en lille Ret Jordbær. Dertil syntes lian ikke
godt, lian kunde sige Nej, men efler Jordbærrene skjænkede Dronningens
smaa Birkejomfruer ham en saadan Mjød af vild Honning, at den ene Time
ubemærket gik efter den anden, og da Jægeren endelig vilde bryde op,
tittede en Straale Morgensol ind imellem Bøgestammerne. Saasom nu intet
anstændigt Spøgelse kan være bekjendt at vise sig ved Dagslys, maatte
han, saa nødigt han vilde, slaa sig til Ro, hvor lian var, og sove
Dagen til97

Ende i en Ulvegrav, hvor der blev anvist ham en kølig Himmelseng af
høje Bregner. Den Nat lik han altsaa ikke seet efter, om der var kommet
Fangst i Nettene.

Samme Morgen gik en ung, kjøn Bondekone langs Skovbrynet ned ad Stien
til det lille Færgehus ved Floden. Det var hendes Mands Fødselsdag, og,
for at bringe ham et nyt malet Pibehovede fra Ivjøbstaden, havde
Hustruen, der maatte arbejde strengt nok 0111 Dagen, taget Aften og Nat
til Hjælp og var gaaet den lange Vej frem og tilbage til Fods.

Konen gik hurtigt, men pludseligt gjorde hun Holdt, thi tvers over
Vejen var spændt et Net, og i Maskerne af Nettet hang en stor Fugl og
baskede. Den var griset graa og saae ækel ud med sit vidtopspilede Næb
og runde, rullende Øjne. Nu er det en bekjendt Sag, at, naar en Ko
ingen Mælk giver, er det en saadan Fugl, som er Skyld deri, fordi den
ved Nattetid har

%J /

suget Mælken af Koen, og der er altsaa ikke mindste Grund til at have
Barmhjertighed med den Art forbandede Skabninger. Alligevel gjorde det
Konen, der havde et godt Hjerte, ondt for Mælketyven, som hang fast med
Benene og sprællede i Vaande. Hun gav sig derfor i Færd

med at rede den ud af Garnet. At Garnet var den vilde Jægers, vidste
hun naturligvis ikke.

Da hændte der noget meget mærkværdigt. Neppe havde Konen rørt ved
Nettet, før det gik i Stykker som Spindelvæv, og Fuglen forvandlede sig
til en gammel Kjælling, der sad paa Grøftekanten og dirrede af Skræk,
saa hendes Næse stødte mod hendes Hage.

»Jøsses Kors!« raabte Konen i sin Forskrækkelse og slog Hænderne sammen
over Hovedet.

»Aa, nej, nej, sig ikke det, ti bare stille,« stønnede den Gamle,
»skrig ikke saadan op! Jeg er saa daarlig, saa daarlig. Men noget skal
Du dog have for din Haandsrækning.« —

Med disse Ord greb Hexen i sin Lomme og trak et Stykke skinnende Glas
frem.

Men Bondekonen vilde ikke tage imod noget af en saadan Landstrygerske:
»Nej, ellers Tak, jeg skal skynde mig hjem til min Mand og mit Hus.«

»Naa, saa Du har en Mand,« sagde den Gamle. »Saa skal Du da mindst af
alt kimse ad min Gave; den kan Du sandelig faa god Brug for. Seer Du,«
fortsatte hun og holdt med sine tørre Fingre den glimrende Glasstump op
for Lyset, »det er et ganske mærkværdigt Stykke Brændglas; gjem Du det
godt. Og vil Du saa99

en Gang vide, hvordan det seer ud inde i Hjertet paa din Mand eller
ethvertsomhelst andet Menneske, saa kig blot paa ham gjennem
Brændglasset, og strax ligger hans Hjerte aabent for Dig som en Stue,
hvortil Døren staaer paa vid Gab. Tab nu ikke Glasset, men brug det
godt!«

Det sagde Kjællingen, og inden den anden vidste et Ord deraf, havde hun
Brændglasset i Haanden, og Hexen var forsvunden. Skulde hun nu beholde
den Tingest eller kaste den bort?

Da hun tvivlraadig gik videre, kom en Mandsskikkelse hende i Møde. Paa
nærmere Hold viste det sig, at det var Kapellanen fra nærmeste Landsby.

»Ham vil jeg betro mig til,« tænkte Bondekonen; »saa faaer han
bestemme, hvad jeg" skal gjøre med Hexespejlet. — Alligevel kunde man
dog probere paa ham, om den Gamle har sagt Sandhed. I en saadan
ærværdig Herres Hjerte seer det naturligvis ud som i en Kirke.«

Meget ærbødig hilste hun paa Manden med det hvide Halsbind, der gik
hende forbi, men neppe havde han vendt Ryggen til, før hun kiggede paa
ham igjennem sit Brændglas.

I Kapellanens Hjerte saae det alligevel ikke ud som i en Kirke, men
snarere som i et Kjøkken.

Ja, det var Kjøkkenet i Præstegaarden. Paa Skorstenen knittrede Ilclen
lystigt; det bobblede i Gryden og sydede paa Stegepanden, men foran
Kjøkkenbordet stod i et blændende hvidt Forklæde den blonde Kokkepige
og hamrede løs paa en Mørbrad, endskjøndt det var Fastedag. — »Ej, ej,
Hr. Kapellan, hvem skulde have tænkt det!« Den unge Kone skoggerlo i
sit stille Sind og besluttede foreløbig at beholde Hexespejlet.

Hun var ikke gaaet ret langt videre, før en Hest vrinskede og en Rytter
kom til Syne mellem Træerne. Det var Greven fra Gaarden omme bag
Bakkerne. Han havde tjent nogle Aar ved Kongens Hof og bragt en meget
smuk Hustru med fra Hovedstaden. Nu førte han Tilsyn med sin Faders
Godser og maatte ride vidt omkring paa Egnen. Bondekonen gjemte sig
bagved et Egetræ, satte Glasset for Øjet og saae efter Rytteren.

Hillemænd for det Hurlumhej, der var i Grevens Hjerte! Derinde dandsede
i vild Forvirring en Mængde smukke Damer, nogle med lange Silkeslæb og
andre i ganske korte Skjørter; højt over Hovedet paa dem allesammen
fløj en Beriderske gjennem et Tøndebaand, og henne i en Krog stod een,
som Konen kjendte, en af Pigerne fra Landsbyen, med en Rive paa
Skulderen.101

Alle de Kvindemennesker kunde paa een Gang faa Plads i Grevens Hjerte,
men Fru Grevinden var ikke til at opdage derinde.

Bondekonen blev meget betænkelig ved det Syn og fortsatte sin Gang. Da
skingrede med eet Sang af en Mandsstemme i hendes Nærhed, og ved
Svinget af Vejen kom en høj, solbrændt Karl til Syne med snoet
Overskjæg og mørke Øjne. Det var Grevens Jæger. Da han fik Øje paa
Konen, afbrød han sin Trallen og svarede paa hendes Hilsen med et
nedladende Nik. Nogle Skridt efter begyndte han igjen:

»Jeg tager gjerne en i Favn, men tilstaaer nødig hendes Navn; om jeg
det tilstaa vilde, gik det os begge ilde.«

Saaledes sang han, og Konen kiggede gjennem sit Glas for at se, hvem
det var, hvis Navn Jægeren ikke vilde sige. Men i en Fart flk hun
Haanden fra Øjet igjen; saa forskrækket blev hun ved inde i Jægerens
Hjerte ikke at se nogen ringere end selve den naadige Frue paa Gaarden.

»Ak, Du milde Himmel,« sukkede Bondekonen, »hvor er dog Verden slet!«
Med tungt Hjerte fortsatte hun sin Vej. Hvorledes vil Undersøgelsen af
hendes Mands Hjerte falde ud? Vil hun finde sit eget Billede deri eller
en anden102

Kvindes? Han har tre Aar været Soldat langt borte i fremmed Land; og,
hvorledes det dér gik til, derom havde Folk meget at fortælle, men ikke
meget godt. Desuden er han høj som en Gran, stærk som en Bjørn og blid
som et Lam. Hvilke Opdagelser vil hun nu komme til at gjøre?

Storskoven sluttede. Foran hende laa en Skraaning med Smaakrat og
Stubbe, derefter kom et Stykke lysegrønt Engdrag, og længst nede ved
Floden, der snoede sig foran Skovbakkerne paa den ene Side, laa
Færgestedet, hendes Hjem, en Bjælkehytte, straatækket, med Klumper af
blomstrende Husløg paa Taget. Paa Bænken foran Huset sad hendes Husbond
og legede med en lille Pige, som laa og sprællede i Græsset ved hans
Fødder; den lilles røde Kjole traadte skarpt frem mod det friske,
grønne Græs. Nu greb Faderen sin Øjesten med begge Arme, og Rollingen
begravede sit Ansigt i hans tætte Skjæg, udstødte et Brøl af Glæde og
sprællede lystig med Benene i Luften.

Da svulmede Hjertet i Brystet paa den unge Moder. Med Afsky kastede hun
Hexespejlet fra sig, og Jorden lukkede sig over Glasset, som om det var
plumpet i Vand. Højt og jublende raabte hun til sine Kjære ; saa sprang
hun letfodet hen over Engen sin store huslige Lykke i Møde.MARIEHØNEN.

Kammeret, hvori denne Tildragelse begynder, tog sig meget jævnt og
hverdagsagtigt ud. Op ad den hvidtede Væg, hvis eneste Pynt vaiet Par
falmede Landkort, stod to Barnesenge, en Boghylde og et Klædeskab med
en Globus foroven. Paa tvers af Kammeret strakte sig et Træbord
marmoreret med sorte Blækklatter, og ved Bordet sad paa højst umagelige
Tabouretter to Drenge i lidt over Tiaarsalderen.

Den ene af dem grundede over et Sted i Cornelius Nepos og tumlede
møjsommeligt med104

det tunge Lexikon; den anden havde nok at bestille med at uddrage
Kubikroden af en Størrelse paa ni Tal. Philologen hed Hans og
Mathema-tikeren Peter.

Fra Tid til anden sendte Drengene længselsfulde Blikke hen imod det
aabne Vindue, gjennem hvilket Fluerne summende fløj ind og ud. Over
Haven udenfor laa gyldent flimrende Solskin, og ligesom paa Dril
tittede en blomstrende Hyldekvist ind i Skolestuen til Rollingerne og
nikkede til dem. De Stakler skulde sidde og slide en stiv Klokketime
endnu, inden de flk Lov til at slippe ud i det Frie, og Minutterne
sneglede afsted lige saa trevent som de smaa graa Slimdyr nede i Haven
paa Stikkelsbærbuskene. Om paa egen Haand at faae Tiden til at rappe
sig kunde der af den Grund ikke vel være Tale, at Naboværelset var
Residens for cand. theol. Tamp, til hvis faderlige Omsorg Drengenes
Opdragelse var betroet. Døren ind til ham stod aaben, og fra Pladsen
ved sit Skrivebord kunde Kandidaten holde Øje med hvad der gik for sig,
og vaage over sine Elevers Fremgang i alskens Dyd.

»Det er ogsaa noget at skrive en Historie paa Latin om, hvordan
Eurybiades gav Themistokles en paa Kassen,« brummede Hans, og Peter
reg-105

nede og regnede: »ni Gange en og firs er syv Hundrede og ni og tyve.«
Saa kiggede de op fra deres Arbejde, saae paa hinanden og gabede.

I samme Øjeblik hørte de noget summe sagte. En Mariehøne, der sagtens
var kommet fra Hyldetræet udenfor, havde forvildet sig ind i Stuen. Tre
Gange svirrede den i Kreds om Hovedet paa Drengene, og plump! der laa
den i Blækhuset.

»Det kan den have godt af,« mente Peter. »Hvorfor vilde den ind til
Tamp, naar den havde Lov til at være derude? Det er alligevel en sort
Død at drukne i et Blækhus, saa det bliver nok bedst at faae den op af
Suppedasen igjen.«

Han vilde hjælpe den svømmende Mariehøne op paa det Tørre med sit
Penneskaft, men Hans kom ham i Forkjøbet og reddede den med Fingeren ud
af Blækket. Derpaa tørrede Drengen Staklen forsigtigt af med Klatpapir
og saae til, hvor pænt den sad og viskede sig om Næsen med Forbenene.

»Se bare, den har en Guldkrone siddende mellem de sorte Prikker paa det
røde Vingeskjold,« bemærkede Hans, imedens han først strøg sin kulsorte
Finger af i Toppen paa sig selv, og derefter jog den ind i Munden for
at slikke den nogenlunde ren. »Ved Du hvad! Det er en106

Mariehøneprindsesse! Den boer i et Slot af Jasminblomster tækket med
Rosenblade. Rundtomkring sidde Græshopperne og synge Serenader, mens
Sankt Hansormene bringe Prindsessen et Fakkeltog.« —

»Det er noget godt Vrøvl,« erklærede Peter.

»Saa? Nu kan Du jo selv passe paa, om der ikke hænder et eller andet
mærkeligt. Idag eidet desuden den første Maj, saa plejer der altid at
ske noget. Se blot, hvor den gjør Tegn til os med Følehornene og letter
paa Vingerne. Om lidt bliver den til en Alf med en Guldkrone paa
Hovedet og gaaer tilvejrs.«

»Ja, tilvejrs gaaer den nok, for nu flyver den,« lo Peter. »Hurra, hils
derude!«

Drengene løb hen til Vinduet og fulgte Billen med Øjnene; de saae den
skinnende og blinkende Skabning slaa en Bue gjennem Luften og blive
borte paa den anden Side af Havegjærdet. Men saa var der inde i
Naboværelset en, der rømmede sig saa højt, at begge Krabaterne i en
Fart kom hen igjen at sidde, livor de skulde.

»Nu begynder det,« hviskede Hans til sin Kammerat og pegede paa
Blækhuset. Ud af Blækhuset ståk nemlig en lille grøn Kvist frem.
Kvisten voxede og blev til en Gren, Grenen til et Træ, og Træet skjød
op under Loftet.107

»Det er noget, vi drømme,» indvendte Peter og gned sine Øjne.

»Nej, nej, det er et rigtigt levende Æventyr, og vi ere selv med deri.«

Men Træet voxede sig for stort til Stuen, det løftede Loftet af og
skjød Væggene til Side; det blev til en liel Skov, og midt i Skoven
stod begge Drenge maabende af Forbavselse. Hans kom forresten hurtigt
til Fatning igjen.

»Løb bare, løb, inden Hr. Tamp seer det,« raabte han og trak afsted med
den modstræbende Peter. Træerne i Trylleskoven aabnede sig foran for
Drengene og lukkede sig bagved for Læreren. Og de rendte begge to, det
bedste de havde lært. Sollyset brød sig gjennem Gittertaget af Grene og
malede Tusinder af gyldne, dandsende Solpletter hen over Mosset, men op
af hver Solplet spirede en Blomst, den ene mere forunderlig end den
anden. Spraglede Fugle, som kunde tale, hoppede om mellem Kvistene og
raabte: »Løb Peter, løb Hans!« og et halvt Hundrede Abekatte, som hang
ned fra en Gren, den ene ved Halen af den anden, dumpede med et Klask
ned paa Jorden, fordi den øverste af Forskrækkelse gav slip, da en Fugl
raabte »Tamp«. Hæsblæsende naaede Drengene ud paa en aaben Plet, hvor
der var trygt og stille.108

Derude midt paa den aabne Plet stod et enligt Træ, ikke saaledes som
Træer er flest, men selve den Vidunderpoppel, om hvilken Hans saa ofte
havde hørt fortælle. Rundt om dets Krone dirrede et Ildskjær i
Regnbuefarver, og hvert af Poplens Blade var af det pureste Guld.

Allerbedst som Drengene, der nu ikke mere havde Tanke for Hr. Tamp,
stod fortabte i Beskuelsen af den straalende Guldpoppel, traadte en
lille bitte Page frem, ikke større end et tre-aars Barn, fin og slank i
grøn Fløj eisvams med en kronet Mariehøne indbroderet midt paa Brystet.

»Den fortryllede Prindsesse venter paa sin Befrier,« talte han. »Hvem
af Jer to har Mod til det Vovestykke?«

»Jeg, jeg! raabte Hans glædestraalende, og strax faldt ligesom Legetøj
fra et Juletræ den dejligste lille Hest necl fra Guldpoplen. Hesten var
mælkehvid med Bidsel af Guld.

»Bliv, hvor Du er, og lad være med det!« raadede Peter forsigtigt, men
Hans sad allerede i Sadlen, og afsted gik det paa den hvide Hest i
Galop, langt, langt ind i Skoven. Hans fik neppe nok Tid til at se sig
om efter sin Kammerat; han opfangede lige netop et Glimt af ham og
skjønnede, at Peter var i Færd med at109

klattre op i Guldpoplen. Saa tabte han ham af Syne.

Det var et fornøjeligt Ridt. Hans sad saa sikkert i Sadlen, som om han
istedetfor en Tryllehest havde haft Skolebænken under sig. Men blæse
være baade med Skolebænke, latinske Ordbøger og liaardhændede
Hovmestre! Dem vilde han aldrig ændse mere. Nu var han en Riddersmand
med Sølvhjelm og Guldsporer; ingen skulde vove at komme ham nær.

Det lysnede i Skoven. Et Par Spring endnu, saa holdt Hest og Rytter
udenfor et halvgennemsigtigt Slot af hvide Jasminer og røde Rosenblade.
Men i Midten af den lillieformede Altan sad Mariehøneprindsessen og
viftede til ham. Paafaldende, hvor hun lignede Naboens Margrethe; kun
var hun, forstaaer sig, baade større og smukkere, desuden ganske
anderledes fint klædt paa.

Hans svang sig ud af Sadlen og stormede med klirrende Sporer op ad
Marmortrappen. I Forhallen stod en ældre Herre, formodentlig
Prindsessens Hofmarskalk; det forekom Hans, at han skulde have seet ham
før.

Og" Hofmarskalken slog op med hviden Haand, saa det susede 0111 Ørerne
paa Ridder Hans, og raabte:110

»Laban af Æsel, der falder i Søvn over dine Lektier! jeg skal lette
dig, din Lømmel!«

Da brast Fortryllelsen; Hans sad igjen ved det blæktilsmurte Bord;
foran ham laa Cornelius Nepos og det tunge latinske Lexikon;
ligeoverfor sad Peter og skrev, saa det spruttede, men tæt, ganske tæt
op ad ham selv stod den strenge Mentor og skulede uhyggeligt til ham
paa tvers tilvenstre ned under Brilleglassene.

Da Frihedens Time endelig slog og Springfyrene havde slaaet sig ned med
deres Mellemmad ude i Ha\Ten under Hyldebusken, gav Hans en udførlig
Beskrivelse af sin Drøm tilbedste.

»Det var mærkeligt,« indrømmede Peter. »Jeg drømte akkurat det samme.
Blot endte Drømmen ikke som din, noget Trylleslot fik jeg ikke at se.»

»Hvad saae Du da?«

»Jeg saae egentlig kun Guldtræet. Saasnart Du paa din hvide Hest var
redet din Vej efter Prindsessen, klattrede jeg op i Træet og gav mig
til at plukke Guldblade; de faldt mig saa behagelig tungt i Haanden som
vægtige Dukater. Men ligesom jeg skulde stikke en Nævfuld af dem i
Lommen, kom den fordømte Tamp farende ind i Ryggen paa mig, og, vupti!
der laa hele Herligheden.«

»Peter!« udbrød Hans næstendels med Taarer111

i Øjnene; »veed du hvad, Peter! Naar to Mennesker se een og samme Drøm,
gaaer Drømmen ganske bestemt i Opfyldelse. Den gaaer i Opfyldelse; det
kan Du være sikker paa.«

Dermed spiste Drengene deres Ostemad og gav sig til at spille Paradis.

Gik saa Drømmen i Opfyldelse? Aa ja, paa en Maade. Hans blev Digter og
fløj paa sin Vingehest gjennem Vidunderlandets blomstrende
Æventyrskove. Peter derimod blev Forlægger, og plukkede han end ikke
Guldblade af de Fantasiplanter, Barndomsvennen betroede til hans
Varetægt, forstod han dog som snilrig Mand paa anden og bedre Vis at
stikke mange lødige Du-kater i Lommen.HVORFOR BEDSTEMODER IKKE KUNDE
SKRIVE.

Søndagsfred havde slaaet sine himmelblaa Vinger ud om Mark og Skov;
over de spredte Huse langs med Bakkekammen rugede en saa dyb og
uforstyrret Stilhed, som om alle Mennesker var langt borte. Det var de
fleste nok ogsaa, de var taget til Marked. Hist og her laa paa
Dørtærskelen en søvnig Hund, som kun da afbrød sin Middagslur, naar en
summende Flue gik den altfor næsvist til Livs. Saa foer den plagede
Køter op og snappede arrigt efter Fredsforstyrreren, men sank i næste
Aandedræt tilbage og lukkede igjen sine trætte Øjne.113

Hinsides Aaen ovre fra Landsbyen kom stødvis med Vinden Toner flyvende
af skrigende Violiner blandede med dæmpet Buldren af en Tromme; hvem
der havde gode Ører, mente endogsaa at høre Kegler falde og Tallet paa
dem blive raabt op. Højrøstet Latter og Hvinet af en Bondepige, der
blev knebet i Armen, kunde tydeligt opfattes fra Tid til anden. Men
ellers var det stille, meget stille.

Glødende Solhede alle Vegne. Foran det sidste af de smaa Huse, der laa
saa akavet i Skovbrynet, som om nogen havde tabt dem der, sad en
krøltoppet Dreng og tegnede møjsommeligt paa en Skifertavle store
kluntede, pukkelryggede Bogstaver, der faldt over deres egne Ben og
drattede omkuld hvert til sin Side. Sommetider sendte Drengen
længselsfulde Blikke hen til en Stubmark et Stykke Vej borte, hvor hans
Legekammerater, ganske smaa at se til som brogede, bevægelige Prikker,
tumlede omkring mellem hverandre. Saa drog han et Suk og blev en Stund
siddende tankefuld med Griffelen liggende løst i Haanden, indtil
Pligtfølelsen bød ham atter at tage fat paa sin tvungne Gjerning.

Nu kom en gammel Kone ud af Huset; det var Drengens Bedstemoder. Hun
bøjede sig ned

over hans Skulder og betragtede de Kragetæer, hendes Sønnesøn malede
op.

»Stakkels Unge!« sagde hun og klappede ham paa Hovedet med sin
vindtørre Haand. »Ikke engang Guds hellige Søndag kan de lade Rollingen
i Ro«.

Springfyren svarede paa den Gamles Kjærtegn ved med grædefærdig Mine at
sætte bred Mund op.

»Hvad Børn ogsaa nutildags skal plages med,« vedblev Konen og tog Plads
paa Bænken ved Siden af sin Kjæledægge. »Jeg kan ikke skrive, og dog
har har jeg fægtet mig med Ære gjennem Livet og haft ordentlige Børn og
Børnebørn. Hvad skal vi jævne Folk med al den Lærdom!«

Det lød for Drengen som Sang af Englelæber. »Kan Du ikke skrive,
Bedstemoder?« spurgte han.

»Nej, det kan jeg rigtignok ikke« svarede den Gamle med Selvfølelse og
rettede Ryggen rankt. Saa indtraadte der dyb Stilhed.

»Saa var der maaske ingen Skolelærere til, da Du var lille,
Bedstemoder?« forhørte Drengen sig efter en Pause.

»Jo det kan Du tro, der var, og det saa det kunde blive til noget.
Saadan en Skolemester, som vi havde! De ti Guds Bud og hvad man ellers
maa kjende for at blive et kristent Menneske, skrev han os op paa
Rygstykkerne med115

Blaat og Gult, saa vi aldrig svedte den Lærdom ud igjen. Lidt Læsning
lærte han os da forresten ogsaa, men at jeg ikke kom til at skrive
Bogstaver, har sin egen Grund, og det er en meget mærkelig Historie.

Puslingen aabnede Munden paa vid Gab og saae i spændt Forventning op
til Bedstemoderen. Hun fortalte:

»At jeg ikke kan skrive, derfor takker jeg min Moder, Gud glæde hendes
Sjæl! Hun kunde heller ikke sætte sit Navn op med en Pen, og derved
slåp hun lykkeligt og vel fra en stor Fare:

Min Moder giftede sig mod sine Slægtninges Villie, og i lange Tider gik
det baade hende og hendes Mand meget daarligt. Slide og slæbe maatte de
fra Morgen til Aften og sommetider en Del af Natten med; alligevel
kunde de knap fortjene nok til det tørre Brød. En Dag var min Moder
gaaet til Skovs for at samle Kvas til at flikke Hegnet om Faarefolden
med. Der faldt hendes Elendighed hende saa tungt paa Sinde, at hun
satte sig ned paa en Stub og græd, saa det maatte røre Stene.

Med eet stod der en stadselig Herre foran hende. Han var paaklædt som
en Jæger, og i Hatten havde han en Hanefjer. Han spurgte

min Moder, hvad hun græd saa mange Taarer for, og, da hun klagede ham
sin Nød, lo han og sagde: »Aa, ikke andet; Penge skal Du faae af mig!«
Dermed trak han en rød Tegnebog op af Lommen og rakte den til min
Moder. Ogsaa en Blyantsstift gav han hende og tilføjede flot: »Smør
bare dit Navn op; der staaer mange andre, som have søgt Hjælp hos mig.«
—

O, hvor blev min Moder glad! Hun kunde gjerne have kastet sig ned for
Fødderne af den fine fremmede Herre, om hun ikke havde glemt alt andet
i sin Iver efter at snappe Bog og Blyant ud af Hænderne paa ham. Men
saasom hun ikke forstod at skrive, tegnede hun med Blyanten midt i
Bogen et Kors.

Aa, Du Fredsens milde! Bogen slog op i lyse Luer og blev i et Nu
forvandlet til Aske, saa Navnene paa alle dem, der stod deri, slettedes
ud. Og den fine Herre selv! Det gav et Sæt i ham, som om han havde
faaet et Spark bagpaa; han foer afsted med et Hyl, endnu mange mange
Gange højere og ynkeligere, end Du hyler, min Engel, naar Du har det
daarligt, fordi Du har været uartig og spist umodne Æbler. Min stakkels
Moder blev saa forskrækket, at hun var lang Tid om at forvinde det
igjen. Men galt gik det, og vel var det dog, naar alt kom til alt.117

At hun ikke kunde skrive og derfor satte et Kors i selve den lede
Fandens Regnskabsbog, gjorde hende og mange andre Mennesker god Gavn
baade for Tid og Evighed; derfor holdt hun ogsaa strengt paa, at intet
af hendes Børn maatte lære at skrive. Gik det efter min Villie, skulde
Du heller ikke tvinges dertil, men nuomstunder er Folk anderledes end i
den gode gamle Tid.« — Saadan fortalte Bedstemoder; hun sukkede ved
Tanken om den gode gamle Tid, og af et oprigtigt Hjerte sukkede
Sønnesønnen med. Det gik som et Lys op for ham, at han var født et
Aarhundrede for sent, og allerhelst havde han smældet sin sorte Tavle
itu mod Afviserstenen paa Vejen udenfor Huset. Men Skolelæreren havde
sine egne Anskuelser, og rundtomkring i Hæk og Skov groede Hesselkjæppe
og Birkeris i overvældende Mængde.BALDUIN OG ADELHEID.

I en grønklædt Dal, malerisk beliggende mellem høje Bjerge, springer et
svalt, rigeligt strømmende Væld, hvis Navn er Æselskilden. Vidt gaaer
der Ry om den som Sundhedsbrønd, og over Kildevældet har man bygget en
Pavillon, paa hvis Top et Æsel af Blik drejer sig som Vejrfløj og
skryder.

Om Morgenen ved Sommertid flokkes omkring Brønden blegsottige
Kjøbstadsfrøkener, som under Opsyn af dydsirede Tanter drikke det kolde
Vand af pæne Hankekrus med Blomstermalerier og poetiske Tankesprog. Af
Herrer er der heller ikke saa ganske faa; de fleste af119

dem anse det dog for skadeligt at drikke Vand; de vixe deres Overskjæg,
den Time Brøndkuren staaer paa, forhøre sig om Damernes Befindende og
lade sig saa til Frokost servere en mere kraftig Bryg i Restaurationen
»Den gyldne Gaas«, hvis Værtindes grovkornede Aandrigheder bidrage sit
til at forfriske dem efter alt det Sipperi, de have døjet paa fastende
Hjerte.

Om Oprindelsen til Kildens Navn er der forskjellige Meninger. Nogle
berette, at et tørstigt Æsel skrabede den frem af Jorden med sine Hove,
andre derimod, at den hedder saaledes, fordi dens Vand ligesom
Æselsmælk virker styrkende paa svagelige Personer. Hvor lidet holdbare
begge Antagelser ere, fremgaaer dog af følgende Fortælling.

For mange, mange Aar tilbage, da det mægtigste Træ i Skoven endnu
blundede som Kim bag Skallen af et Agern, havde Ingen nogen Anelse om
den vordende Æselskildes vidunderlige Lægekraft. Gjæsterne, som
samledes omkring den, var Skovens vilde Dyr eller græssende Kvæg,
Hyrder og Brændehuggere, Jægere eller Kulsviere. Menneskene lædskede
deres Tørst i det friske Vand, og Dyrene drak ogsaa deraf med en
Fornemmelse af Tak, der sjeldent kommer til Orde lios deres talende
Medskabninger.120

En Gang stod et ungt Par, en paa den ene og en paa anden Side af
Kilden. Kavalleren vaiet Æsel og Damen en Gaas, begge i Ungdommens
fejreste Grøde. Den ene bukkede i Tavshed, den anden gjorde et
beskedent Kniks; saa drak de af Kilden. Der indtraadte en lille
forlegen Pause. Da tog Æslet Mod til sig, traadte nærmere og sagde med
Tugt og megen Sømme: »Tillader Frøkenen, at jeg følger Dem paa Vej?«

Hun nikkede høvisk og vilde gjerne liave rødmet, om hun ikke havde
været altfor hvid dertil. Saa fulgtes de ad Side 0111 Side og talte paa
en dannet Maade om Vejret. Da de havde spadseret en Times Tid omkring
paa Maa og Faa, spurgte Æslet: »Hvor ligger den Sti mod Syd eller Nord
til Buret, hvori Skjønjomfruen boer?«

Men hans Ledsagerinde lagde Hovedet om paa Siden og plirrede sørgmodigt
med det ene Øje: »Ikke liar jeg Bur med Slaa eller Laas, jeg er Verdens
aller ulykkeligste Gaas.« Og, da Æslet talte gode Ord til hende med
Aand og Snille, aabnede hun sit Hjerte for al sin dybe Sorg:

»Jeg hedder Adelheid,« fortalte Gaasen, »og er af god Familie. Min
Tip-tip-tipoldemoder var en af de hellige Gæs, som frelste Roms
Capitolium fra Gallerne. Den Daad vil I sikkert mindes, Hr. Junker?«121

Æslet trak lidt paa det og svarede: »Ja —a.« Egentlig var han endnu
ikke naaet til det Sted i Verdenshistorien;, men han var taktfuld nok
til ikke at støde sin Dame.

»En anden af mine Stammemødre,« fortsatte Adelheid, »var knyttet til
den hellige Martin ved Venskabsbaand, der trodsede Ild og Flammer. Hun
skal, efter en taarefyldt Legendes Ord, for hans Skyld have lidt
Martyrdøden og være bleven stegt paa Spid. Dog, jeg vil ikke dvæle ved
Forfædrenes Bedrifter men gaa over til mig selv. Min Moder, der indtog
en anset Stiling som Rugegaas, bragte mig til Verden som tolvte Datter
umiddelbart efter elleve andre. Jeg var hendes Liv og hendes Øjesten,
thi i vor Familie er det yngste Barn altid det heldigste.«

»Ganske som i vor Slægt,« indskjød Æslet.

»Min Barndom tilbragte jeg i Slotsparken sammen med de unge Svaner, i
hvis Selskab jeg tilegnede mig den Ynde i Bevægelser, man ofte har
beundret hos mig. Da kom en Dag en Mand med krum Næse, skjæve Ben og en
hel Butik forskjellige Varer hængende paa sin puklede Ryg, Kvindfolket
strømmede sammen og snappede ham Silkebaand og brogede Tørklæder ud af
Pakkerne, han tog frem. Efter langvarig Prutten endte Handelen med, at
jeg bunden122

paa Fødder og Vinger blev udleveret til den Fremmede, som Betaling for
et Stykke blaat Sirts med ildrøde Roser. Jeg blev sat paa Sti og
proppet med Melboller og andre Ting for at udvikle mig til Fedegaas.
Med Gysen lagde jeg Mærke til, at min slanke Figur efterhaanden helt
blev ødelagt.«

Her gav Æslet sit Æresord paa aldrig nogensinde at have seet en mere
velskabt Gaas, og med et taknemligt Blik til sin Ridder fortsatte
Adelheid:

»Jeg boede sammen med endel ældre Personer, der gik den samme Kur
igjennem som jeg. Det var et temmelig dorsk Selskab, alligevel gjorde
det mig inderlig ondt for dem, da jeg en Nat hørte dem skrige op i
vilden Sky. Der var sluppet en Maar ind til os; de andre var for tunge
og maatte bøde med Livet; jeg for min Del havde Gratie nok til at flyve
op over Tremmerne i Folden. Saa slåp jeg lykkeligt og vel bort fra dem,
der vilde have gjort mig til Spriiig-gaas. Nu vil jeg stræbe at friste
Livet her som Vildgaas, indtil Vinteren kommer, og jeg muligvis kan
blive forfremmet til Snegaas.«

Hermed drog hun et dybt Suk og tav.

»Min Skjæbne,« svarede hendes Ledsager, »ligner i mangt og meget Eders,
Jomfru Adelheid.123

Betragt den sorte Stribe tvers over min Bagfjerding; den vidner om, at
jeg blandt Æslerne hører til Slægten af Bagbæster, og Balduin er mit
Navn. Mit Stamtræ lader sig føre tilbage til Noas Ark; Bileams Æsel og
Asenet, med hvis Kjæbeben Samson slog to Tusinde Filistere, tælle med
blandt mine Forfædre. At det Æsel, der som Filosof i Erkjendelse af
Valgets Umulighed døde af Sult mellem to Knipper Hø, ogsaa var en
Slægtning af mig, være kun berørt i Forbigaaende, og af hin Paarørende,
som blev Stamfader til Sidelinien af Mulæsler, praler jeg ingenlunde.
Mine Forældre vare fromme Skabninger, som slæbte trivelige Munke
gjennem Tykt og Tyndt paa deres Udflugter fra Klostret. Ogsaa mine
ældste Sødskende blev tjenende Brødre, mig derimod solgte de hellige
Fædre til Klostermølleren, og, trods min liøje Aand og Byrd blev jeg af
raa og samvittighedsløse Mennesker tvunget til at arbejde alvorligt for
mit Brød. Engang, da Møllersvenden lagde en Sæk paa Ryggen af mig, gav
jeg ham et Spark i Synet. Saa vovede lian at prygle mig, men det taalte
jeg ikke. Jeg rev mig løs, og Skjæbnen førte mig Eder, Skjøn-jomfru, i
Møde. Her i den frie Natur, hvor alting spirer og" grønnes, vil jeg nu
uden Tryk124

af Baand og Love nyde Livet og gotte mig ved Tilværelsen som Bladæsel.«

Saa besluttede de begge at blive boende i Skoven, ganske vist ikke
sammen men hver paa sin Plads, som god Tone fordrer, og dog nær nok til
dagligt at kunne mødes ved Kilden. Tilsidst kunde den ene ikke leve
uden den anden. De vare lykkelige og dog paa samme Tid ulykkelige,
salige ved gjensidigt at elske og elskes, men sønderknuste, fordi de
indsaa, at de aldrig kunde opnaa at tilhøre hinanden.

»Paa klingende Hov, i Galop gjennem Skov,« sang Adelheid i en Romance,
og Balduin sukkede: »Ak, havde jeg Vinger hvide!« Han vidste godt nok,
hvad det var for en Fugl, hvis hvide Vinger han vilde have.

Saaledes gik Uge efter Uge. Æslet tabte sit gode Huld, hvorvel det
ingenlunde skortede paa kraftig Kost i Kildeskoven; og Gaasen blev bleg
om sit røde Næb.

Nu boede der i et hult Træ i Skoven en gammel Ugle; det var den
klogeste Kone i mange Miles Omkreds, og tidt nok havde hun hjulpet
andre Dyr med et godt Raad. For hende klagede Balduin sin Nød. Uglen
rystede dog paa Hovedet. »Derved kan jeg ikke gjøre noget,« sagde den,
»men vent, til Sommersolhvervsnatten kommer!125

Saa kommer Ønskefeen flyvende og dukker sig i Kilden. Frembær dit Ønske
for liende. Maaske staaer det i hendes Magt at omskabe Dig.« —

Nogenlunde trøstet gik Æslet bort. Aftenen før Solhvervsnat, da
Adelheid, hans Elskede, havde søgt Hvile i sit Jomfrubur, gjemte han
sig bag Rørene ved Kilden og biede paa Ønskefeens Komme.

Hun lod ikke længe vente paa sig. I Fugleskikkelse kom hun flyvende,
drog sin Svaneham af og dukkede sine hvide Skuldre i det kolde, klare
Vand. Efter en Tid lang at have pladsket om i Kildebækkenet steg hun
op, satte sig paa en mosgroet Træbul og gav sig til at rede sit lange,
fagre Haar. Da traadte Balduin frem, skrabede tre Gange høfligt i
Jorden med det ene Forben og bad med grædende Taarer Ønskefeen om at
forvandle ham til en Gase.

»Det var et mærkeligt Forlangende«, udbrød Huldren og lo, »men siden Du
beder saa meget om det, kan Du saamænd gjerne blive det. Pluk syv
Gaaseurter imorgen tidlig ved Solopgang, synk dem i Tavshed og duk saa
dit Hoved i Kilden; dermed er det gjort. Men gaa nu din Vej, og lad mig
klæde mig paa.« —

Hele Natten igjennem lukkede Balduin ikke et Øje, og neppe var Randen
af Solkuglen kommen126

op i Kimmingen, før han havde slugt de syv Gaaseurter. Saa skyndte han
sig hen til Kilden for at dukke Hovedet ned, og, da han trak det op
igjen, saae han til usigelig Glæde i Vandspejlet Billedet af en
statelig Gase med fint bøjet Hals.

»Adelheid!« raabte han, »min elskede Adelheid, kom, kom, hvor er Du?«

»Her, min Prinds, min Hersker og mit Liv!« jublede det inde i
Tykningen, og ud fra Buskene kom den dejligste Æselinde dandsende frem.

Aah!--

»Uli, jeg Æsel!« stønnede Gasen.

»Ak, jeg Gaas!« hylede Aseninden.

Saa græd de længe og bitterligt, men hvad kunde det hjælpe! Nu sad de
saa godt i det fordi de ikke havde aftalt Sagen ordentligt med
hinanden, saa Gaasen ved Ønskefeens Hjælp var bleven omskabt til
Æselinde, i samme Stund som Æslet forvandledes til Gase.

Aldrig havde vel en Skærsommersol skinnet paa mere dybt ulykkelige
Skabninger.

Men hvad skal man gribe til! Tiden læger de fleste Saar, og efter vilde
Jammerskrig følger stille, tilbageholdende Smerte. Et Haab havde Parret
dog endnu. Maaske kunde Ønskefeen ved sit næste Kildebesøg lade sig
bevæge til at give en af de tvende den forrige Skikkelse tilbage.127

Men inden da maatte der gaa et helt langt Aar. Vent taalmodigt, vent,
A'ent! Og de ventede.

Efter megen Nød og mange Ulykker, som Vinteren bragte de to Eneboere,
red Foraaret atter Sommer i By. Solen steg højere, stedse højere;
endelig kom Aftenen før Solhvervsnat.

Med bankende Hjerte traadte de Elskende, denne Gang i Følgeskab, hen
til Kilden, og udtalte deres Hjerteanliggende for den hvide Ønskefé.

»Det er ilde fat, som I have baaret Jer ad,« erklærede Huldren. »Gjøre
gjort Gjerning ugjort med nogen af Jer kan jeg umuligt, om jeg end
aldrig saa gjerne vilde. Men, hør engang, og tag mig det ikke ilde op!
Vil I lade Jer nøje med at blive til Mennesker? At faae et Æsel og en
Gaas skabt om til en Kavaller og til en Frøken er ikke saa vanskeligt
endda; det kan jeg overkomme. Gaaer I ind paa det?«

»Ja,« raabte Balduin og Adelheid begge som med een Mund.

Ønskefeen mumlede nogle Ord paa Volapyk og bød begge dukke Hovedet ned
i Kildebassinet. Da de rejste sig op igjen, var Balduin bleven en ung
Herre med Fipskjæg og Skilning i Nakken; ligeoverfor ham stod den
yndigste unge Pige med halvaaben Mund og smægtende Øjne.

Den Scene, som nu fulgte, var saa rørende, at128

Feen i Ro og Mag kunde have fuldendt sit Toi lette; ingen af de to
havde Øje for hende. 1 Følelsen af, at hun her var overflødig, smuttede
hun dog hurtigt i sin Fjederham og fløj bort til Digtningens svale,
ensomme Skove.

Og her ender Digtningen for vor Histories Vedkommende, thi om de
Nyformælede er der ikke synderligt at berette. De var saa gode som alle
andre Mennesker; han sparkede lidt bagud en Gang imellem, og hun
gækkede op, saa de stod sig fortræffeligt med den Kreds, hvori de var
traadte ind.

Saa megen Poesi var der imidlertid bleven tilbage i dem, at de ikke
helt glemte deres Oprindelse men paa Dødslejet betroede Sagen til deres
ældste Søn og Arving samt bad ham vogte deres Minde. Det gjorde han saa
ved til Ære for sin Moder at bygge Gjæstgivergaarden »Den gyldne Gaas«,
som staaer den Dag idag i Nærheden af Æventyrvældet, der efter hans
Fader fik Navnet Æselskilden og blev ophøjet til Midtpunkt for et
Badested med Kurtaxt og Hornmusik to Gange om Dagen. Musikken blæste
rigtignok saaledes, at Ønskefeen ikke mere lod sig se paa Egnen; hendes
Fjederham vilde heller neppe have taget sig ud mellem de mange fixe
Modedragter. Men en vis Fortryllelsens129

Velsignelse vedblev dog at hvile over den romantiske Plet. Aldrig
hengaaer et Aar, uden at der ved Æselsldlden mødes eet eller flere Par,
der passe lige saa godt for hinanden som Helten og Heltinden i
ovenstaaende sandfærdige Beretning.IN D H O L D

